title: Deċiżjoni tal-Kunsill (PESK) 2015/659 tas-16 ta' Marzu 2015 dwar l-iffirmar u l-konklużjoni f'isem l-Unjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Ċentru-Afrikana dwar l-istatus fir-Repubblika Ċentru-Afrikana tal-Missjoni Konsultattiva Militari tal-PSDK tal-Unjoni Ewropea fir-Repubblika Ċentru-Afrikana (EUMAM RCA)

text:
               28.4.2015

               MT

               Il-Ġurnal Uffiċjali tal-Unjoni Ewropea

               L 108/1

         DEĊIŻJONI TAL-KUNSILL (PESK) 2015/659
   tas-16 ta' Marzu 2015
   dwar l-iffirmar u l-konklużjoni f'isem l-Unjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Ċentru-Afrikana dwar l-istatus fir-Repubblika Ċentru-Afrikana tal-Missjoni Konsultattiva Militari tal-PSDK tal-Unjoni Ewropea fir-Repubblika Ċentru-Afrikana (EUMAM RCA)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 tiegħu, flimkien mal-Artikolu 218(5) u (6) tat-Trattat dwar il-Funzjonament tal-Unjoni Ewropea,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fid-19 ta' Jannar 2015, il-Kunsill adotta d-Deċiżjoni (PESK) 2015/78/PESK (1) li tipprovdi li l-istatus tal-unitajiet u tal-persunal tal-Missjoni Konsultattiva Militari EUMAM RCA mmexxija mill-Unjoni, inklużi l-privileġġi, immunitajiet u garanziji oħra neċessarji għat-twettiq u l-funzjonament bla xkiel tal-missjoni tagħhom, jkun is-suġġett ta' ftehim konkluż taħt l-Artikolu 37 tat-Trattat dwar l-Unjoni Ewropea (TUE) u f'konformità mal-proċedura stabbilita fl-Artikolu 218 tat-Trattat dwar il-Funzjonament tal-Unjoni Ewropea (TFUE).

               (2)

               Wara l-adozzjoni fid-19 ta' Jannar 2015 ta' Deċiżjoni tal-Kunsill li tawtorizza l-ftuħ ta' negozjati, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, innegozjat, f'konformità mal-Artikolu 37 tat-TUE, ftehim fil-forma ta' skambju ta' ittri bejn l-Unjoni u r-Repubblika Ċentru-Afrikana dwar l-istatus ta' EUMAM RCA.

               (3)

               Skont l-Artikolu 5 tal-Protokoll Nru 22 dwar il-pożizzjoni tad-Danimarka, anness mat-TUE u mat-TFUE, id-Danimarka ma tipparteċipax fit-tfassil u fl-implementazzjoni ta' deċiżjonijiet u azzjonijiet tal-Unjoni li għandhom implikazzjonijiet fil-qasam tad-difiża. Id-Danimarka ma tipparteċipax fl-applikazzjoni ta' din id-Deċiżjoni u għalhekk ma tipparteċipax fil-finanzjament ta' din il-missjoni.

               (4)

               Il-Ftehim fil-forma ta' skambju ta' ittri għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim fil-forma ta' Skambju ta' Ittri bejn l-Unjoni Ewropea u r-Repubblika Ċentru-Afrikana dwar l-istatus fir-Repubblika Ċentru-Afrikana tal-Missjoni Konsultattiva Militari tal-PSDK tal-Unjoni Ewropea fir-Repubblika Ċentru-Afrikana (EUMAM RCA) huwa b'dan approvat f'isem l-Unjoni.
   It-test tal-Ftehim fil-forma ta' Skambju ta' Ittri jinsab mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat jinnomina l-persuna jew persuni mogħtija s-setgħa li jiffirmaw l-ittra sabiex tintrabat l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-16 ta' Marzu 2015.

            Għall-Kunsill

            Il-President

         F. MOGHERINI

      (1)  Deċiżjoni tal-Kunsill (PESK) 2015/78 tad-19 ta' Jannar 2015 dwar Missjoni Konsultattiva Militari tal-PSDK tal-Unjoni Ewropea fir-Repubblika Ċentru-Afrikana (EUMAM RCA) (ĠU L 13, 20.1.2015, p. 8).


title: 2007/641/KE: Deċiżjoni tal-Kunsill ta’ l- 1 ta’ Ottubru 2007 dwar il-konklużjoni ta’ konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta’ Partenarjat AKP-KE u l-Artikolu 37 ta’ l-Istrument ta’ Kooperazzjoni fl-Iżvilupp

text:
               5.10.2007

               MT

               Il-Ġurnal Uffiċjali ta’ l-Unjoni Ewropea

               L 260/15

         DEĊIŻJONI TAL-KUNSILL
   ta’ l-1 ta’ Ottubru 2007
   dwar il-konklużjoni ta’ konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta’ Partenarjat AKP-KE u l-Artikolu 37 ta’ l-Istrument ta’ Kooperazzjoni fl-Iżvilupp
   (2007/641/KE)
   IL-KUNSILL ta’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra l-Ftehim ta’ Sħubija bejn il-membri tal-grupp ta’ Stati Afrikani, tal-Karibew u tal-Paċifiku, min naħa u l-Komunità Ewropea u l-Istati Membri min naħa l-oħra, iffirmat f’Cotonou fit-23 ta’ Ġunju 2000 (1) u kif rivedut fil-Lussemburgu fil-25 ta’ Ġunju 2005 (2) (“Ftehim ta’ Partenarjat AKP-KE”), u b’mod partikolari l-Artikolu 96 tiegħu,
   Wara li kkunsidra l-Ftehim Intern bejn ir-rappreżentanti tal-gvernijiet ta’ l-Istati Membri, li jiltaqgħu fi ħdan il-Kunsill, dwar miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ta’ Partenarjat AKP-KE (3), u b’mod partikolari l-Artikolu 3 tiegħu,
   Wara li kkunsidra r-Regolament (KE) Nru 1905/2006 tal-Parlament Ewropew u tal-Kunsill tat-18 ta’ Diċembru 2006 li jistabbilixxi strument ta’ finanzjament tal-koperazzjoni għall-iżvilupp (4) (“l-Istrument għall-Kooperazzjoni fl-Iżvilupp ”), u b’mod partikolari l-Artikolu 37 tiegħu,
   Wara li kkunsidra l-proposta mill-Kummissjoni,
   Billi:

               (1)

               L-elementi essenzjali msemmija fl-Artikolu 9 tal-Ftehim ta’ Sħubija AKP-KE ġew miksura.

               (2)

               Il-valuri msemmija fl-Artikolu 3 ta’ l-Istrument għall-Kooperazzjoni fl-Iżvilupp ġew miksura.

               (3)

               Fit-18 ta’ April 2007, skond l-Artikolu 96 tal-Ftehim ta’ Sħubija AKP-KE u l-Artikolu 37 ta’ l-Istrument għall-Kooperazzjoni fl-Iżvilupp, bdew konsultazzjonijiet formali mal-pajjiżi ta’ l-AKP u r-Repubblika tal-Gżejjer Fiġi li fihom l-awtoritajiet tal-Fiġi għamlu impenji speċifiċi sabiex jirrimedjaw il-problemi identifikati mill-Unjoni Ewropea u jimplimentawhom.

               (4)

               Ittieħdu xi miżuri sostantivi fir-rigward ta’ wħud mill-impenji msemmija hawn fuq; madanakollu ħafna impenji importanti li jirrigwardaw l-elementi essenzjali tal-Ftehim ta’ Sħubija AKP-KE u l-Istrument għall-Kooperazzjoni fl-Iżvilupp għadhom iridu jkunu implimentati,

         IDDEĊIEDA KIF ĠEJ:
   Artikolu 1
   Il-Konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta’ Sħubija AKP-KE u l-Artikolu 37 ta’ l-Istrument għall-Kooperazzjoni fl-Iżvilupp huma konklużi.
   Artikolu 2
   Il-miżuri xierqa stabbiliti fl-ittra annessa huma hawnhekk adottati bħala miżuri xierqa taħt l-Artikolu 96(2)(ċ) tal-Ftehim ta’ Sħubija AKP-KE u l-Artikolu 37 ta’ l-Istrument għall-Kooperazzjoni fl-Iżvilupp.
   Artikolu 3
   Din id-Deċiżjoni għandha tidħol fis-seħħ fil-jum ta’ l-adozzjoni tagħha.
   Għandha tiskadi fl-1 ta’ Ottubru 2009. Għandha tkun riveduta regolarment mill-inqas darba kull sitt xhur.
   Artikolu 4
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmula fil-Lussemburgu, 1 ta’ Ottubru 2007.

            Għall-Kunsill

            Il-President

         M. LINO

      (1)  ĠU L 317, 15.12.2000, p. 3.

      (2)  ĠU L 287, 28.10.2005, p. 4.

      (3)  ĠU L 317, 15.12.2000, p. 376.

      (4)  ĠU L 378, 27.12.2006, p. 41.

      ANNESS

                  H.E. Ratu Josefa ILOILO

                  Il-President tar-Repubblika tal-Gżejjer Fiġi

                  Suva

                  Fiġi

            Eċċellenza,
      L-Unjoni Ewropea tagħti importanza kbira lid-dispożizzjonijiet ta’ l-Artikolu 9 tal-Ftehim ta’ Cotonou u l-Artikolu 3 ta’ l-Istrument ta’ Kooperazzjoni fl-Iżvilupp. Is-sħubija AKP-KE hija bbażata fuq ir-rispett lejn id-drittijiet umani, il-prinċipji demokratiċi u t-tmexxija skond il-liġi. Dawn huma elementi essenzjali tal-Ftehim ta’ Cotonou, u huma s-sies tar-relazzjonijiet ta’ bejnietna.
      Fil-11 ta’ Diċembru 2006 l-Kunsill ta’ l-Unjoni Ewropea kkundanna l-kolp ta’ stat militari fil-Fiġi.
      Taħt l-Artikolu 96 tal-Ftehim ta’ Cotonou, u meta jitqies li l-kolp ta’ stat militari li seħħ fil-5 ta’ Diċembru 2006 kkostitwixxa ksur ta’ l-elementi essenzjali msemmija fl-Artikolu 9 ta’ dak il-Ftehim, l-UE stiednet lill-Fiġi għal konsultazzjonijiet sabiex, kif previst fil-Ftehim, tkun eżaminata bis-sħiħ is-sitwazzjoni u jittieħdu passi biex tkun rimedjata fejn meħtieġ.
      Il-parti formali ta’ dawk il-konsultazzjonijiet bdiet fi Brussell fit-18 ta’ April 2007. Il-Gvern Proviżorju tal-Fiġi għamel preżentazzjoni bbażata fuq sottomissjoni datata t-18 ta’ April 2007 dwar ir-raġunijiet għall-kolp ta’ stat militari fil-5 ta’ Diċembru 2006, dwar żviluppi fil-qagħda tal-pajjiż sa minn dakinhar, u dwar il-programm tal-Gvern Proviżorju għall-perjodu ta’ tranżizzjoni.
      L-UE ħadet nota tas-sottomissjoni tal-Gvern Provviżorju fit-18 ta’ April 2007 lill-UE.
      Min-naħa tagħha, l-UE kienet kuntenta li l-Gvern Proviżorju kkonferma għadd ta’ impenji ewlenin fir-rigward tad-drittijiet umani u l-libertajiet fundamentali, ir-rispett għall-prinċipji demokratiċi u t-tmexxija skond il-liġi, kif innutat hawn taħt, u l-passi pożittivi proposti dwar l-implimentazzjoni tagħhom. Il-Fiġi qablet ukoll dwar kooperazzjoni mill-qrib fir-rigward tas-sorveljanza u l-verifika ta’ l-impenji.
      Il-parti l-kbira ta’ l-impenji mwettqa fil-kuntest tal-konsultazzjonijiet tkun implimentata fuq perjodu estiż, u konsegwentement hu meħtieġ li matul iż-żmien tkun sorveljata u verifikata mill-qrib l-implimentazzjoni tagħhom. L-UE tisħaq li, wara l-elezzjonijiet ġenerali kredibbli, imwettqa fil-Fiġi f’Mejju 2006 u fid-dawl tas-sejbiet u r-rakkomandazzjonijiet tal-Missjoni ta’ Sorveljanza Elettorali ta’ l-UE, u notevolment ir-rapport finali mill-Osservatur Ewlieni ta’ l-UE, il-MPE Istvan Szent-Ivanyi, l-UE hi tal-fehma li jistgħu jsiru elezzjonijiet ġodda u kredibbli fi żmien l-iskadenza miftiehma tat-28 ta’ Frar 2009.
      L-UE tisħaq dwar l-importanza ta’ konformità bikrija u sħiħa ma’ l-impenji miftiehma mniżżla fl-anness.
      L-UE tinnota li l-Gvern Provviżorju, skond l-impenji miftiehma, neħħa r-Regolamenti ta’ Emerġenza Pubblika fil-31 ta’ Mejju 2007 u li aċċetta s-sejbiet u r-rakkomandazzjonijiet ta’ l-esperti elettorali indipendenti tal-Forum tal-Gżejjer Paċifiċi fid-19 ta’ Ġunju 2007.
      L-UE hija mħassba għan-nuqqas ta’ progress reċenti mill-Gvern provviżorju dwar il-proċess u s-sustanza fuq l-impenji li qabel magħhom. Il-Gvern provviżorju impenja ruħu għal djalogu regolari, u li jagħti informazzjoni sħiħa lill-UE dwar il-kwistjonijiet kollha marbuta ma’ l-impenji l-oħra tiegħu. Dwar is-sustanza, l-UE tinnota b’ mod partikolari li l-Gvern provviżorju għadu jrid jagħmel tribunal skond l-artikolu 138 (3) tal-Kostituzzjoni sal-15 ta’ Lulju 2007 u tistenna b’ ħerqa għal deċiżjoni mill-aktar fis.
      Fl-ispirtu ta’ sħubija li jinsab fil-bażi tal-Ftehim ta’ Cotonou, u fid-dawl tar-riżultat pożittiv tal-konsultazzjonijiet, l-UE esprimiet ir-rieda tagħha li tappoġġja l-implimentazzjoni ta’ l-impenji tal-Fiġi. L-UE tistenna bil-ħerqa l-laqgħat ta’ djalogu regolari li jerġgħu jibdew fuq bażi regolari, skond l-impenn magħmul mill-gvern provviżorju.
      L-UE adottat il-miżuri xierqa li ġejjin taħt l-Artikolu 96(2)(ċ) tal-Ftehim rivedut ta’ Cotonou u l-Artikolu 37 ta’ l-Istrument għall-Kooperazzjoni fl-Iżvilupp.

                  —

                  l-għajnuna umanitarja kif ukoll l-appoġġ dirett għas-soċjetà ċivili jistgħu jkomplu;

                  —

                  l-attivitajiet ta’ kooperazzjoni li qed jitwettqu u/jew jitħejjew, b’mod partikolari taħt it-tmien u d-disa’ EDF jistgħu jkomplu;

                  —

                  ir-Reviżjoni ta’ Tmiem-it-terminu tad-disa’ EDF tista’ ssir;

                  —

                  L-attivitajiet ta’ kooperazzjoni, li għandhom jgħinu sabiex tirritorna d-demokrazija u titjieb it-tmexxija, jistgħu jsiru, ħlief f’ċirkustanzi tassew eċċezzjonali;

                  —

                  l-implimentazzjoni tar-riforma fiz-zokkor li takkompanja l-miżuri għall-2006 tista’ ssir. Il-ftehim ta’ finanzjament ġie ffirmat fil-livell tekniku mill-Fiġi fid-19 ta’ Ġunju 2007. Hu nnotat li l-ftehim ta’ finanzjament jinkludi klawżola ta’ sospensjoni;

                  —

                  l-aċċettazzjoni mill-Gvern Proviżorju fid-19 ta’ Ġunju 2007 tar-rapport tas-7 ta’ Ġunju 2007 mill-esperti elettorali indipendenti tal-Forum tal-Gżejjer Paċifiċi hu skond l-Impenn Numru 1 miftiehem fit-18 ta’ April 2007 bejn il-Gvern Proviżorju u l-UE. Konsegwentement, it-tħejjija u l-iffirmar eventwali tal-programm indikattiv multi-annwali għar-riforma fiz-zokkor li jakkompanjaw il-miżuri għall-2008-2010 jistgħu jsiru;

                  —

                  il-finalizzazzjoni, l-iffirmar fil-livell tekniku u l-implimentazzjoni tal-Karta ta’ Strateġija għall-Pajjiżi u l-Programm Indikattiv Nazzjonali għall-għaxar EDF b’pakkett finanzjarju indikattiv, kif ukoll l-allokazzjoni possibbli ta’ tranche ta’ inċentiv sa 25 % ta’ din is-somma, ikunu soġġetti għall-ħarsien ta’ l-impenji mwettqa fir-rigward tad-drittijiet umani u t-tmexxija skond il-liġi; notevolment, li l-Gvern Proviżorju jħares il-Kostituzzjoni; li tkun rispettata bis-sħiħ l-indipendenza tal-ġudikatura u li r-Regolamenti ta’ Emerġenza pubblika, mdaħħla mill-ġdid fis-6 ta’ Settembru 2007, jitneħħew mill-aktar fis; li l-allegazzjonijiet kollha ta’ ksur ta’ drittijiet umani jkunu investigati jew indirizzati skond il-proċeduri u l-fora varji taħt il-liġijiet tal-Gżejjer Fiġi u li l-Gvern Proviżorju għandu jagħmel l-aħjar sforzi sabiex iwaqqaf dikjarazzjonijiet minn aġenziji ta’ sigurtà maħsuba biex jintimidaw;

                  —

                  l-allokazzjoni għal zokkor għall-2007 tkun zero;

                  —

                  l-allokazzjoni għal zokkor għall-2008 ssir disponibbli soġġetta għal evidenza ta’ tħejjija kredibbli u f’waqtha skond l-impenji miftiehma; notevolment fir-rigward taċ-ċensiment, it-tifsil mill-ġdid tal-limiti u r-riforma elettorali skond il-Kostituzzjoni; li jittieħdu miżuri sabiex jiżguraw il-ħidma ta’ l-Uffiċċju Elettorali inkluża l-ħatra ta’ Sorveljant ta’ l-Elezzjonijiet sat-30 ta’ Settembru 2007 skond il-Kostituzzjoni;

                  —

                  l-allokazzjoni għal zokkor għall-2009 ssir disponibbli soġġetta għall-eżistenza ta’ gvern leġittimu;

                  —

                  l-allokazzjoni għal zokkor għall-2010 tiddependi fuq il-progress imwettaq fl-implimentazzjoni taz-zokkor għall-2009 u l-kontinwazzjoni tal-proċess demokratiku;

                  —

                  appoġġ addizzjonali għat-tħejjija u l-implimentazzjoni ta’ impenji ewlenin, b’mod partikolari b’appoġġ għat-tħejjija u/jew it-twettiq ta’ elezzjonijiet, jistgħu jitqiesu bħala lil hinn minn dak deskritt f’din l-ittra;

                  —

                  il-kooperazzjoni reġjonali, u l-parteċipazzjoni tal-Fiġi fiha, mhumiex effettwati;

                  —

                  il-kooperazzjoni mal-Bank Ewropew ta’ l-Investiment u ċ-Ċentru għall-Iżvilupp ta’ Intrapriżi jistgħu jkomplu, soġġetti għat-tlestija f’waqtha ta’ l-impenji mittieħda.

            Is-segwiment ta’ l-impenji jkun skond l-impenji dwar is-sorveljanza f’termini ta’ djalogu regolari, kooperazzjoni ma’ missjonijiet u rappurtar, kif imsemmi fl-anness.
      Barra minn hekk, l-UE tistenna li l-Fiġi jikkoopera bis-sħiħ mal-Forum tal-Gżejjer tal-Paċifiku dwar l-implimentazzjoni tar-rakkomandazzjonijiet mill-Grupp ta’ Persuni Eminenti, kif approvat mill-Ministri ta’ l-Affarijiet Barranin tal-Forum fil-laqgħa tagħhom f’Vanuatu fis-16 ta’ Marzu 2007.
      L-Unjoni Ewropea tkompli ssegwi s-sitwazzjoni fil-Fiġi mill-qrib. Taħt l-Artikolu 8 tal-Ftehim ta’ Cotonou, isir djalogu politiku mtejjeb mal-Fiġi sabiex ikun żgurat ir-rispett lejn id-drittijiet umani, ir-ristorazzjoni tad-demokrazija u r-rispett għat-tmexxija skond il-liġi sakemm iż-żewġ partijiet jikkonkludu li n-natura mtejba tad-djalogu tkun laħqet l-iskop tagħha.
      Jekk ikun hemm lajma, falliment jew rigress fl-implimentazzjoni ta’ l-impenji mittieħda mill-Gvern Proviżorju, l-UE żżomm id-dritt li taġġusta l-miżuri xierqa.
      L-UE tisħaq li l-privileġġi tal-Fiġi fil-kooperazzjoni tiegħu ma’ l-UE jiddependu fuq ir-rispett għall-elementi essenzjali tal-Ftehim ta’ Cotonou u għall-valuri msemmija fl-Istrument għall-Kooperazzjoni fl-Iżvilupp. Sabiex l-UE tiġi konvinta li l-gvern proviżorju hu mħejji bis-sħiħ sabiex isegwi l-impenji mittieħda, hu essenzjali li jsir progress bikri u sostanzjali fit-twettiq ta’ l-impenji miftiehma.
      Dejjem tiegħek,
      Magħmul fi Brussell,

            Għall-Kummissjoni

            Għall-Kunsill

         Anness għall-anness
         IMPENJI MIFTIEHMA MAR-REPUBBLIKA TAL-GŻEJJER FIĠI
         A.   Ir-Rispett lejn il-Prinċipji tad-Demokrazija
         Impenn Nru 1
         Li jseħħu elezzjonijiet parlamentari ħielsa u ġusti fi żmien 24 xahar mill-1 ta’ Marzu 2007, soġġett għas-sejbiet tal-valutazzjoni li għandha ssir mill-awdituri indipendenti maħtura mis-Segretarjat tal-Forum tal-Gżejjer Paċifiċi. Il-proċessi li jwasslu għal, u t-twettiq ta’, l-elezzjonijiet għandhom ikunu sorveljati b’mod konġunt, adatti u riveduti kif xieraq fuq il-bażi ta’ parametri maqbula b’mod konġunt. Dan jimplika b’mod partikulari:

                     —

                     li sat-30 ta’ Ġunju 2007 il-Gvern Proviżorju jadotta skeda li tistabbilixxi d-dati tat-tlestija tad-diversi passi li għandhom jittieħdu bi tħejjija għall-Elezzjonijiet Parlamentari l-ġodda.

                     —

                     li l-iskeda tispeċifika l-ħin taċ-ċensiment, it-tifsil mill-ġdid ta’ limiti u r-riforma elettorali;

                     —

                     id-deċiżjoni dwar limiti u r-riforma elettorali għandhom jitwettqu skond il-Kostituzzjoni;

                     —

                     li jittieħdu miżuri sabiex tiġi żgurata l-ħidma ta’ l-Uffiċċju Elettorali inkluża l-ħatra ta’ Sorveljant ta’ l-Elezzjonijiet sat-30 ta’ Settembru 2007 skond il-Kostituzzjoni;

                     —

                     li l-ħatra tal-Viċi-President għandha ssir skond il-Kostituzzjoni;

               Impenn Nru 2
         Li l-Gvern Proviżorju, meta jadotta inizjattivi u bidliet leġiżlattivi, fiskali u oħrajn ta’ politika, għandu jqis il-konsultazzjonijiet mas-soċjetà ċivili u l-partijiet interessati l-oħra kollha.
         B.   Tmexxija skond il-Liġi
         Impenn Nru 1
         Li l-Gvern Proviżorju għandu juża l-aħjar sforzi sabiex iwaqqaf dikjarazzjonijiet minn aġenziji ta’ sigurtà maħsuba biex jintimidaw.
         Impenn Nru 2
         Li l-Gvern Proviżorju jħares il-Kostituzzjoni ta’ l-1997, u jiggarantixxi l-ħidma normali u indipendenti ta’ l-istituzzjonijiet Kostituzzjonali bħall-Kummissjoni tal-Fiġi għad-Drittijiet Umani, il-Kummissjoni għas-Servizz Pubbliku, u l-Kummissjoni ta’ l-Uffiċċji Kostituzzjonali. L-indipendenza sostanzjali u l-ħidma tal-Kunsill il-Kbir tal-Kapijiet ikunu preżervati.
         Impenn Nru 3
         Li l-indipendenza tal-ġudikatura tkun rispettata bis-sħiħ, li titħalla taħdem liberament u li d-deċiżjonijiet tagħha jkunu rispettati mill-partijiet kollha in kwistjoni, partikolarment:

                     —

                     li l-Gvern Proviżorju jimpenja ruħu sabiex it-tribunal skond is-Sezzjoni 138 (3) tal-Kostituzzjoni jinħatar sal-15 ta’ Lulju 2007;

                     —

                     li kwalunkwe ħatra u/jew tneħħija ta’ ġudikanti minn issa l’ quddiem iseħħu f’konformità stretta mad-dispożizzjonijiet u r-regoli proċedurali tal-Kostituzzjoni;

                     —

                     li ma jseħħ l-ebda każ, ikun xi jkun, ta’ interferenza mill-militar u l-pulizija jew mill-Gvern Proviżorju mal-proċess ġudizzjarju, inkluż ir-rispett sħiħ għall-professjoni legali.

               Impenn Nru 4
         Li l-proċeduri kriminali kollha marbuta mal-korruzzjoni jkunu indirizzati permezz tal-mezzi ġudizzjarji xierqa u li kwalunkwe korpi oħrajn li jistgħu jitwaqqfu sabiex jinvestigaw każijiet allegati ta’ korruzzjoni joperaw fil-limiti kostituzzjonali.
         C.   Drittijiet u Libertajiet Fundamentali tal-Bniedem
         Impenn Nru 1
         Il-Gvern Proviżorju jieħu l-passi kollha meħtieġa sabiex jiffaċilita l-investigazzjoni jew l-indirizzar ta’ l-allegazzjonijiet kollha ta’ ksur tad-drittijiet umani skond il-proċeduri u l-fora varji taħt il-liġijiet tal-Gżejjer Fiġi.
         Impenn Nru 2
         Il-Gvern Proviżorju għandu l-ħsieb li jneħħi r-Regolamenti ta’ Emerġenza Pubblika f’Mejju 2007, soġġett għal kwalunkwe theddidiet għas-sigurtà nazzjonali, l-ordni pubblika jew is-sikurezza.
         Impenn Nru 3
         Il-Gvern Proviżorju hu impenjat li jiżgura li l-Kummissjoni ta’ Drittijiet Umani fil-Fiġi taħdem b’indipendenza sħiħa u skond il-Kostituzzjoni.
         Impenn Nru 4
         Li l-libertà ta’ l-espressjoni u l-libertà tal-midja, fil-forom kollha tagħha jkunu rispettati bis-sħiħ kif previst fil-Kostituzzjoni.
         D.   Segwiment ta’ l-Impenji
         Impenn Nru 1
         Li l-Gvern Proviżorju jimpenja ruħu li jżomm djalogu regolari sabiex jippermetti l-verifika tal-progress imwettaq u jagħti lir-rappreżentanti/l-awtoritajiet ta’ l-UE u l-KE aċċess sħiħ għall-informazzjoni fuq il-materji kollha marbuta mad-drittijiet umani, ir-ristorazzjoni fil-paċi tad-demokrazija u t-tmexxija skond il-liġi fil-Fiġi.
         Impenn Nru 2
         Li l-Gvern Proviżorju jikkoopera bis-sħiħ ma’ missjonijiet eventwali mill-UE u l-KE għall-valutazzjoni u s-sorveljanza tal-progress.
         Impenn Nru 3
         Li l-Gvern Proviżorju jibgħat rapporti ta’ progress kull tliet (3) xhur mit-30 ta’ Ġunju 2007 dwar l-elementi essenzjali tal-Ftehim ta’ Cotonou u l-impenji.
         Hu nnutat li ċerti kwistjonijiet jistgħu jiġu indirizzati b’mod effettiv biss permezz ta’ approċċ pragmatiku li jagħraf ir-realtajiet preżenti u jħares bir-reqqa lejn il-ġejjieni.


title: Deċiżjoni tal-Kunsill tat-12 ta’ Ottubru 2017 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Banco de Portugal

text:
               18.10.2017

               MT

               Il-Ġurnal Uffiċjali tal-Unjoni Ewropea

               C 350/2

         DEĊIŻJONI TAL-KUNSILL
   tat-12 ta’ Ottubru 2017
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Banco de Portugal
   (2017/C 350/03)
   IL-KUNSILL TAL-UNJONI EWROPEA,
   Wara li kkunsidra l-Protokoll Nru 4 dwar l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u b’mod partikolari l-Artikolu 27.1 tiegħu,
   Wara li kkunsidra r-Rakkomandazzjoni tal-Bank Ċentrali Ewropew tal-24 ta’ Awwissu 2017 lill-Kunsill tal-Unjoni Ewropea dwar l-awdituri esterni tal-Banco de Portugal (BĊE/2017/24) (1),
   Billi:

               (1)

               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro jiġu awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.

               (2)

               Il-mandat tal-awdituri esterni attwali tal-Banco de Portugal, PricewaterhouseCoopers & Associados — Sociedade de Revisores Oficiais de Contas, Lda., intemm wara l-awditu għas-sena finanzjarja tal-2016. Għalhekk huwa neċessarju li jinħatru awdituri esterni għall-Banco de Portugal mis-sena finanzjarja 2017.

               (3)

               Il-Banco de Portugal għażel lil Deloitte & Associados — Sociedade de Revisores Oficiais de Contas S.A. bħala l-awdituri esterni tiegħu għas-snin finanzjarji 2017 sa 2021.

               (4)

               Il-Kunsill Governattiv tal-BĊE rrakkomanda li Deloitte & Associados — Sociedade de Revisores Oficiais de Contas S.A jinħatru bħala l-awdituri esterni tal-Banco de Portugal għas-snin finanzjarji 2017 sa 2021.

               (5)

               Konsegwentement għar-rakkomandazzjoni tal-Kunsill Governattiv tal-BĊE, id-Deċiżjoni tal-Kunsill 1999/70/KE (2) jenħtieġ li tiġi emendata skont dan,

         ADOTTA DIN ID-DEĊIŻJONI:
   Artikolu 1
   Fl-Artikolu 1 tad-Deċiżjoni 1999/70/KE, il-paragrafu 10 huwa sostitwit b’dan li ġej:

      “10.   Deloitte & Associados — Sociedade de Revisores Oficiais de Contas S.A. huma b’dan approvati bħala l-awdituri esterni tal-Banco de Portugal għas-snin finanzjarji 2017 sa 2021.”.

   Artikolu 2
   Din id-Deċiżjoni għandha ssir effettiva fid-data tan-notifika tagħha.
   Artikolu 3
   Din id-Deċiżjoni hija indirizzata lill-BĊE.

      Magħmul fil-Lussemburgu, it-12 ta’ Ottubru 2017.

            Għall-Kunsill

            Il-President

         U. REINSALU

      (1)  ĠU C 292, 2.9.2017, p. 1.

      (2)  Deċiżjoni tal-Kunsill 1999/70/KE tal-25 ta’ Jannar 1999 dwar l-awdituri esterni tal-banek ċentrali nazzjonali (ĠU L 22, 29.1.1999, p. 69).


title: Id-Deċiżjoni Nru 626/2004/KE tal-Parlament Ewropew u tal-Kunsill tal-31 Marzu 2004 li emendiet id-Deċiżjoni Nru 508/2000/KE li tistabbilixxi l-programm Culture 2000Test b'relevanza għaż-ŻEE.

text:
Avviż Legali Importanti

|

32004D0626

Official Journal L 099 , 03/04/2004 P. 0003 - 0003

		Id-Deċiżjoni Nru 626/2004/KE tal-Parlament Ewropew u tal-Kunsilltal-31 Marzu 2004li emendiet id-Deċiżjoni Nru 508/2000/KE li tistabbilixxi l-programm Culture 2000(Test b'relevanza għaż-ŻEE)IL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 151 tiegħu,Wara li kkunsidraw il-proposta tal-Kummissjoni,Wara li kkunsidraw l-opinjoni tal-Kumitat tar-Reġjuni [1],Filwaqt illi jaġixxu skond il-proċedura preskritta fl-Artikolu 251 tat-Trattat [2],Billi:(1) Id-Deċiżjoni Nru 508/2000/KE tal-Parlament Ewropew u tal-Kunsill ta' l-14 ta' Frar 2000 li tistabbilixxi l-programm Culture 2000 [3] tniżżel strument wieħed finanzjarju u ta' l-ipprogrammar għall-kooperazzjoni kulturali għal perjodu bejn l-1 ta' Jannar 2000 u l-31 ta' Diċembru 2004.(2) Huwa importanti li l-kontinwità ta' l-azzjoni kulturali tal-Komunità tiġi żgurata fl-implimentazzjoni tar-responsabilitajiet tal-Komunità taħt l-Artikolu 151 tat-Trattat.(3) Il-programm Culture 2000 għandu għalhekk jiġi estiż għal sentejn sal-31ta' Diċembru 2006.(4) Ir-Reviżjoni tal-perspettiva finanzjarja bil-għan tat-tkabbir tipprovdi għal żieda fil-limiti fuq l-intestatura 3 li għandha tiġi rispettata mill-awtorità leġislattiva meta programmi eżistenti jiġu estiżi.(5) Huwa importanti li l-Kummissjoni tipprovdi rapport ta' stima sħiħ u dettaljat fuq il-Programm Culture 2000 sal-31 ta' Diċembru 2005, sabiex tagħmilha possibli għall-Parlament Ewropew u għall-Kunsill li jikkunsidraw il-proposta għal programm ta' qafas ġdid għal azzjoni Komunitarja fuq il-kultura, mħabbar għall-2004 u u ppjanat li jidħol fis-seħħ fl-2007,IDDEĊIDEW KIF ĠEJ:Artikolu 1Id-Deċiżjoni Nru 508/2000/KE hija hawnhekk emendata kif ġej:1. fl-Artikolu 1, l-ewwel paragrafu, id-data tal-31 ta' Diċembru 2004 hi mibdula bil-31ta' Diċembru 2006;2. fl-Artikolu 3, l-ewwel paragrafu, l-ammont ta' 167 miljun EUR hu mibdul b'236,5 miljun EUR.Artikolu 2Din id-Deċiżjoni se tidħol fis-seħħ 20 jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.Hija għandha tgħodd mill-1 ta' Jannar 2005.Magħmulha fi Strasburgu, 31ta' Marzu 2004.Għall-Parlament EwropewIl-PresidentP. CoxGħall-KunsillIl-PresidentD. Roche[1] ĠU C 23, 27.01.2004, p. 20.[2] L-Opinjoni tal-Parlament Ewropew tas-16 ta' Diċembru 2003 (għada mhix ippubblikata fil-Ġurnal Uffiċjali) u d-Deċiżjoni tal-Kunsill tat-8 ta' Marzu 2004.[3] ĠU L 63, 10.03.2000, p. 1.--------------------------------------------------


title: Ħatra tal-Kummissjoni Deċiżjoni tal-Parlament Ewropew tad- 9 ta' Frar 2010 li tagħti l-approvazzjoni għall-ħatra tal-Kummissjoni

text:
               16.12.2010

               MT

               Il-Ġurnal Uffiċjali tal-Unjoni Ewropea

               CE 341/79

         It-Tlieta, 9 ta' Frar 2010Ħatra tal-Kummissjoni
   P7_TA(2010)0010
   Deċiżjoni tal-Parlament Ewropew tad- 9 ta' Frar 2010 li tagħti l-approvazzjoni għall-ħatra tal-Kummissjoni
   2010/C 341 E/17

      Il-Parlament Ewropew,

   wara li kkunsidra l-Artikolu 17(7) tat-Trattat UE u l-Artikolu 106a tat-Trattat Euratom,
   wara li kkunsidra d-Deċiżjoni 2009/532/KE (1) tal-Kunsill imlaqqa' fil-kompożizzjoni ta' Kapijiet ta' Stat jew Gvern tad- 9 ta' Lulju 2009 li jinnomina lis-Sur José Manuel Durão Barroso bħala l-President tal-Kummissjoni,
   wara li kkunsidra l-“Linji Gwida Politiċi għall-Kummissjoni li Jmiss” ippreżentati mill-President elett tal-Kummissjoni fit- 3 ta' Settembru 2009,
   wara li kkunsidra d-deċiżjoni tiegħu tas- 16 ta' Settembru 2009 (2) dwar l-elezzjoni tas-Sur Durão Barroso bħala l-President tal-Kummissjoni,
   wara li kkunsidra d-Deċiżjoni tal-Kunsill Ewropew tal-2009/950/UE meħuda bil-qbil tal-President tal-Kummissjoni tal- 4 ta' Diċembru 2009 li taħtar ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (3),
   wara li kkunsidra d-Deċiżjoni tal-Kunsill tal-2010/41/UE meħuda bi qbil komuni mal-President elett tal-Kummissjoni, tat- 22 Jannar 2010 li tadotta lista ta' persuni oħra li l-Kunsill jipproponi li jinħatru Membri tal-Kummissjoni (4),
   wara li kkunsidra s-seduti ta' smigħ tal-Kummissarji nominati quddiem il-kumitati parlamentari responsabbli, li saru mill- 11 ta' Jannar sat- 3 ta' Frar 2010 u l-evalwazzjonijiet tal-kumitati fir-rigward tal-Kummissarji nominati wara s-seduti ta' smigħ,
   wara li kkunsidra l-valutazzjonijiet li saru fil-laqgħat tal-Konferenza tal-Presidenti tal- 21 ta' Jannar u tal- 4 ta' Frar 2010,
   wara li kkunsidra d-dikjarazzjoni espressa waqt is-seduta plenarja mill-President elett tal-Kummissjoni fid- 9 ta' Frar 2010,
   wara li kkunsidra l-Artikolu 106 u l-Anness XVII tar-Regoli ta' Proċedura,

               1.

               Jagħti l-approvazzjoni tiegħu għall-ħatra tal-President, il-Viċi President għar-Relazzjonijiet Esterni (ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà) u l-Membri l-oħra tal-Kummissjoni, bħala korp, għall-mandat sal-31 ta' Ottubru 2014;

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill Ewropew u lill-Kunsill tal-Ministri.

      (1)  ĠU L 179, 10.7.2009, p. 61.

      (2)  Minuti ta' dik id-data, P7_PV(2009)09-16, punt 7.1.

      (3)  ĠU L 328, 15.12.2009, p. 69.

      (4)  ĠU L 20, 26.1.2010, p. 5.


title: Deċiżjoni tal-Kunsill (UE) 2016/2342 tat-12 ta' Diċembru 2016 dwar il-konklużjoni, f'isem l-Unjoni Ewropea u l-Istati Membri tagħha, tal-Protokoll għall-Ftehim Qafas ta' Sħubija u Kooperazzjoni Komprensivi bejn l-Unjoni Ewropea u l-Istati Membri tagħha, min-naħa l-waħda, u r-Repubblika Soċjalista tal-Vjetnam, min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea

text:
               21.12.2016

               MT

               Il-Ġurnal Uffiċjali tal-Unjoni Ewropea

               L 348/1

         DEĊIŻJONI TAL-KUNSILL (UE) 2016/2342
   tat-12 ta' Diċembru 2016
   dwar il-konklużjoni, f'isem l-Unjoni Ewropea u l-Istati Membri tagħha, tal-Protokoll għall-Ftehim Qafas ta' Sħubija u Kooperazzjoni Komprensivi bejn l-Unjoni Ewropea u l-Istati Membri tagħha, min-naħa l-waħda, u r-Repubblika Soċjalista tal-Vjetnam, min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikoli 207 u 209, flimkien mal-punt (a) tal-Artikolu 218(6) tiegħu,
   Wara li kkunsidra l-Att ta' Adeżjoni tar-Repubblika tal-Kroazja, u b'mod partikolari l-Artikolu 6(2) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               F'konformità mad-Deċiżjoni tal-Kunsill 2014/717/UE (2), il-Protokoll għall-Ftehim Qafas ta' Sħubija u Kooperazzjoni Komprensivi bejn l-Unjoni Ewropea u l-Istati Membri tagħha, min-naħa l-waħda, u r-Repubblika Soċjalista tal-Vjetnam, min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea (“il-Protokoll”) ġie ffirmat, soġġett għall-konklużjoni tiegħu f'data iktar tard.

               (2)

               Il-Protokoll għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Protokoll għall-Ftehim Qafas ta' Sħubija u Kooperazzjoni Komprensivi bejn l-Unjoni Ewropea u l-Istati Membri tagħha, min-naħa l-waħda, u r-Repubblika Soċjalista tal-Vjetnam, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea, qiegħed b'dan jiġi approvat f'isem l-Unjoni Ewropea u l-Istati Membri tagħha.
   It-test tal-Protokoll huwa mehmuż ma' din id-Deċiżjoni.
   Artikolu 2
   Il-President tal-Kunsill b'dan huwa awtoritzzat jinnomina lill-persuna jew persuni bis-setgħa li jiddepożitaw, f'isem l-Unjoni Ewropea u l-Istati Membri tagħha, l-istrument ta' approvazzjoni previst fl-Artikolu 4(1) tal-Protokoll.
   Artikolu 3
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, it-12 ta' Diċembru 2016.

            Għall-Kunsill

            Il-President

         F. MOGHERINI

      (1)  Kunsens tas-17 ta' Diċembru 2015 (għadu mhux ippubblikat fil-Ġurnal Uffiċjali).

      (2)  Deċiżjoni tal-Kunsill 2014/717/UE tat-8 ta' Ottubru 2014 dwar l-iffirmar, f'isem l-Unjoni Ewropea u l-Istati Membri tagħha, tal-Protokoll għall-Ftehim Qafas ta' Sħubija u Kooperazzjoni Komprensivi bejn l-Unjoni Ewropea u l-Istati Membri tagħha, min-naħa l-waħda, u r-Repubblika Soċjalista tal-Vjetnam, min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea (ĠU L 300, 18.10.2014, p. 1).


title: 2012/731/UE: Deċiżjoni tal-Parlament Ewropew u tal-Kunsill tal- 21 ta’ Novembru 2012 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2012/003 DK/Vestas mid-Danimarka)

text:
               28.11.2012

               MT

               Il-Ġurnal Uffiċjali tal-Unjoni Ewropea

               L 328/19

         DEĊIŻJONI TAL-PARLAMENT EWROPEW U TAL-KUNSILL
   tal-21 ta’ Novembru 2012
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2012/003 DK/Vestas mid-Danimarka)
   (2012/731/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-ġestjoni finanzjarja soda (1), u b’mod partikulari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li ngħataw is-sensja minħabba bidliet strutturali kbar fl-andament tal-kummerċ dinji minħabba l-globalizzazzjoni u sabiex jgħinhom fir-riintegrazzjoni tagħhom fis-suq tax-xogħol.

               (2)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG fil-limitu massimu annwali ta’ EUR 500 000 000.

               (3)

               Id-Danimarka ressqet applikazzjoni fl-14 ta’ Mejju 2012 għall-mobilizzazzjoni tal-FEG, fir-rigward ta’ sensji fl-intrapriża Vestas Group u ssupplimentatha b’informazzjoni addizzjonali sal-10 ta’ Lulju 2012. Din l-applikazzjoni hija konformi mar-rekwiżiti għad-determinazzjoni tal-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk tipproponi li timmobilizza l-ammont ta’ EUR 7 488 000.

               (4)

               Il-FEG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mid-Danimarka,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2012, il-Fond Ewropew ta’ Aġġustament għall-Globalizzazzjoni (FEG) għandu jiġi mmobilizzat biex jipprovdi s-somma ta’ EUR 7 488 000 f’approprjazzjonijiet ta’ impenji u ta’ pagament.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, il-21 ta’ Novembru 2012.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         A. D. MAVROYIANNIS

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: 2013/669/UE: Deċiżjoni tal-Kunsill tal- 15 ta’ Novembru 2013 li taħtar membru Daniż fil-Kumitat Ekonomiku Soċjali Ewropew

text:
               21.11.2013

               MT

               Il-Ġurnal Uffiċjali tal-Unjoni Ewropea

               L 312/46

         DEĊIŻJONI TAL-KUNSILL
   tal-15 ta’ Novembru 2013
   li taħtar membru Daniż fil-Kumitat Ekonomiku Soċjali Ewropew
   (2013/669/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 302 tiegħu,
   Wara li kkunsidra l-proposta mill-Gvern Daniż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta’ Settembru 2010 l-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2010 sal-20 ta’ Settembru 2015 (1).

               (2)

               Siġġu ta’ membru fil-Kumitat Ekonomiku u Soċjali Ewropew sar vakanti wara t-tmiem tal-mandat tas-Sur Peder Munch HANSEN,

         ADOTTA DIN ID-DEĊIŻJONI:
   Artikolu 1
   Is-Sur Bernt FALLENKAMP hu b’dan maħtur membru tal-Kumitat Ekonomiku u Soċjali Ewropew għall-bqija tal-mandat attwali, li jintemm fl-20 ta’ Settembru 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-15 ta’ Novembru 2013.

            Għall-Kunsill

            Il-President

         R. ŠADŽIUS

      (1)  ĠU L 251, 25.9.2010, p. 8.


Avviż Legali Importanti

|

32005D0923

Deċiżjoni tal-Kunsill tat- 2 ta' Diċembru 2005 dwar l-iffirmar f'isem il-Komunità Ewropea tal-Protokoll dwar il-Ħarsien tal-Ħamrija, il-Protokoll dwar l-Enerġija u l-Protokoll dwar it-Turiżmu għall-Konvenzjoni dwar l-Alpi

Official Journal L 337 , 22/12/2005 P. 0027 - 0028 Official Journal L 175 , 29/06/2006 P. 0256 - 0257

		Deċiżjoni tal-Kunsilltat- 2 ta' Diċembru 2005dwar l-iffirmar f'isem il-Komunità Ewropea tal-Protokoll dwar il-Ħarsien tal-Ħamrija, il-Protokoll dwar l-Enerġija u l-Protokoll dwar it-Turiżmu għall-Konvenzjoni dwar l-Alpi(2005/923/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 175 (1) flimkien ma' l-ewwel sub-paragrafu ta' l-ewwel sentenza ta’ l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Il-Konvenzjoni dwar il-Ħarsien ta' l-Alpi (Il-Konvenzjoni dwar l-Alpi) ġiet konkluża f'isem il-Komunità Ewropea bid-Deċiżjoni 96/191/KE [1].(2) Il-Protokoll dwar il-Ħarsien tal-Ħamrija, il-Protokoll dwar l-Enerġija u l-Protokoll dwar it-Turiżmu għall-Konvenzjoni dwar l-Alpi huma pass importanti fl-implimentazzjoni tal-Konvenzjoni dwar l-Alpi, u l-Komunità għandha l-impenn għat-twettiq ta' l-objettivi ta' din il-Konvenzjoni.(3) Il-problemi ekonomiċi, soċjali u ekoloġiċi transkonfinali ta' l-Alpi jibqgħu sfida ewlenija li għandha tiġi trattata f'din iż-żona sensittiva ħafna.(4) Il-Politika Komunitarja, b'mod partikolari l-oqsma ta' prijorità tas-6 Programm ta' Azzjoni dwar l-Ambjent [2], għandha tiġi promossa u msaħħa fi ħdan ir-reġjun ta' l-Alpi.(5) Dawn il-Protokolli għandhom jiġu ffirmati u d-dikjarazzjonijiet mehmuża approvati,IDDEĊIEDA KIF ĠEJ:Artikolu 1L-iffirmar tal-Protokoll dwar il-Ħarsien tal-Ħamrija, il-Protokoll dwar l-Enerġija u l-Protokoll dwar it-Turiżmu għall-Konvenzjoni dwar l-Alpi, magħmula f'Salzburg fis- 7 ta' Novembru 1991, huwa b' dan approvat f' isem il-Komunità, soġġett għall-konklużjoni ta' l-imsemmija protokolli.It-test tal-Protokolli u tad-Dikjarazzjonijiet għalihom huma mehmuża ma' din id-Deċiżjoni.Artikolu 2Il-President tal-Kunsill huwa b'dan awtorizzat li jaħtar il-persuna/i bis-setgħa li, tiffirma/jiffirmaw il-Protokolli msemmija f' Artikolu 1 f' isem il-Komunita' soġġett għall-konklużjoni tagħhom, u jiddepożita(w) id-dikjarazzjonijiet.Magħmula fi Brussel, nhar it- 2 ta' Diċembru 2005.Għall-KunsillIl-PresidentM. Beckett[1] ĠU L 61, 12.3.1996, p. 31.[2] ĠU L 242, 10.9.2002, p. 1.--------------------------------------------------


title: 2013/15/UE: Deċiżjoni tal-Parlament Ewropew u tal-Kunsill tat- 12 ta’ Diċembru 2012 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’konformità mal-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni FEG/2011/014 RO/Nokia mir-Rumanija)

text:
               12.1.2013

               MT

               Il-Ġurnal Uffiċjali tal-Unjoni Ewropea

               L 8/14

         DEĊIŻJONI TAL-PARLAMENT EWROPEW U TAL-KUNSILL
   tat-12 ta’ Diċembru 2012
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’konformità mal-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni FEG/2011/014 RO/Nokia mir-Rumanija)
   (2013/15/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikulari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikulari l-Artikolu 12(3) tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li ngħataw is-sensja minħabba bidliet strutturali kbar fl-andament tal-kummerċ dinji minħabba l-globalizzazzjoni u sabiex jgħinhom fir-reintegrazzjoni tagħhom fis-suq tax-xogħol.

               (2)

               Il-kamp ta’ applikazzjoni tal-FEG twessa’ għall-applikazzjonijiet imressqa mill-1 ta’ Mejju 2009 sat-30 ta’ Diċembru 2011 biex jinkludi appoġġ għall-ħaddiema li jingħataw is-sensja b’riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG fil-limitu massimu annwali ta’ EUR 500 miljun.

               (4)

               Ir-Rumanija ressqet applikazzjoni għall-mobilizzazzjoni tal-FEG, fir-rigward tas-sensji fl-intrapriża SC Nokia Romania SRL u furnitur wieħed, fit-22 ta’ Diċembru 2011 u sostnietha b’informazzjoni addizzjonali sat-22 ta’ Awwissu 2012. Din l-applikazzjoni hija konformi mar-rekwiżiti għad-determinazzjoni tal-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ippreżentat proposta biex timmobilizza l-ammont ta’ EUR 2 942 680.

               (5)

               Il-FEG għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjoni mressqa mir-Rumanija,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2012, il-Fond Ewropew ta’ Aġġustament għall-Globalizzazzjoni għandu jiġi mobilizzat biex jipprovdi s-somma ta’ EUR 2 942 680 f’approprjazzjonijiet ta’ impenn u ta’ pagament.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmula fi Strasburgu, it-12 ta’ Diċembru 2012.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         A. D. MAVROYIANNIS

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: Id-Deċiżjoni tal-Kunsill tat-22 ta' Marzu 2004 dwar ir-rilaxx parzjali ta' l-ammont kondizzjonali ta' EUR 1 biljun taħt id-disa' Fond għall-Iżvilupp Ewropew għall-koperazzjoni mal-pajjiżi tal-Afrika, tal-Karibew u tal-Paċifiku sabiex tiġi stabbilita faċilità ta' l-ilma

text:
Avviż Legali Importanti

|

32004D0289

Official Journal L 094 , 31/03/2004 P. 0057 - 0058

		Id-Deċiżjoni tal-Kunsilltat-22 ta' Marzu 2004dwar ir-rilaxx parzjali ta' l-ammont kondizzjonali ta' EUR 1 biljun taħt id-disa' Fond għall-Iżvilupp Ewropew għall-koperazzjoni mal-pajjiżi tal-Afrika, tal-Karibew u tal-Paċifiku sabiex tiġi stabbilita faċilità ta' l-ilma(2004/289/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u partikolarment l-Artikolu 310, flimkien mat-tieni subparagrafu ta' l-Artikolu 300(2) tiegħu,Wara li kkunsidra l-Artikolu 1tal-Ftehim Intern bejn ir-Rappreżentanti tal-Gvernijiet ta' l-Istati Membri, fi ħdan il-Kunsill, fuq miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim tas-Sħubija ta' l-ACP-KE [1],Wara li kkunsidra l-Ftehim tas-SħubijaSħubija ta' l-ACP-KE iffirmat f'Cotonou fit-23 ta' Ġunju 2000,Wara li kkunsidra l-Ftehim Intern dwar il-finanzjament u l-amministrazzjoni ta' l-għajnuna tal-Komunità taħt il-Protokoll Finanzjarju tal-Ftehim tas-Sħubija ta' l-ACP-KE, iffirmat fit-18 ta' Settembru 2000, u partikolarment l-Artikolu 2(2) tiegħu (Ftehim Intern),Wara li kkunsidra l-proposta tal-Kummissjoni,Billi:(1) Skond il-paragrafu 1 tal-Protokoll Finanzjarju għall-Ftehim tas-Sħubija ta' l-ACP-KE (Protokoll Finanzjarju), il-perjodu kopert mill-Protokoll Finanzjarju huwa ta' ħames snin li jibda fl-1 ta' Marzu 2000. Il-paragrafu 5 tal-Protokoll Finanzjarju, madankollu, jispeċifika li l-ammont totali tiegħu, issupplimentat mill-bilanċi trasferiti mill-Fondi għall-Iżvilupp Ewropew (EDFs) preċedenti, għandu jkopri l-perjodu mill-2000 sal-2007.(2) Skond l-Artikolu 2(2) tal-Ftehim Intern, kif ukoll id-Dikjarazzjoni tal-UE dwar il-Protokoll Finanzjarju, annessa bħala Dikjarazzjoni XVIII mal-Ftehim tas-Sħubija ta' l-ACP-KE mill-ammont totali ta' EUR 13,5 biljuni mid-disa' EDF għall-pajjiżi tal-Afrika, tal-Karaibj u tal-Paċifiku (pajjiżi ACP), EUR 12,5 biljuni biss kienu rrilaxxati mad-dħul fis-seħħ tal-Protokoll Finanzjarju fl-1 ta' April 2003. Dan l-ammont huwa maqsum fi tlett envelops: EUR 9,259 biljuni għall-iżvilupp fit-tul, EUR 1,204 biljuni għall-koperazzjoni u l-intergrazzjoni reġjonali u EUR 2,037 biljuni għall-faċilità ta' l-investiment.(3) Skond l-Artikolu 2(2) tal-Ftehim Intern, ammont ta' EUR 1 biljun jista' jiġi rrilaxxat biss wara analiżi tal-prestazzjoni magħmula mill-Kunsill fl-2004, fuq il-bażi ta' proposta tal-Kummissjoni. Il-paragrafu 7 tal-Protokoll Finanzjarju kif ukoll id-Dikjarazzjoni XVIII jispeċifikaw li din l-analiżi tal-prestazzjoni għandha tkun stima tal-grad tar-realizzazzjoni tar-rabtiet u l-ħruġ ta' flus.(4) Il-livell tar-rabtiet u l-ħruġ ta' flus fl-aħħar tas-sena 2003 flimkien mal-previżjonijiet għall-perjodu bejn l-2004 u l-2007 ippreżentat mill-Kummissjoni jindika li r-risorsi tad-disa' EDF għall-pajjiżi ACP jistgħu jintrabtu kompletament, u l-ewwel porzjon tal-biljun kondizjonali jista' jiġi rilaxxat fuq il-bażi tal-prestazzjoni sallum.(5) Fid-19 ta' Mejju 2003 il-Kunsill għaraf il-bżonn li jimmobilizza livell sinifikanti ta' risorsi għall-ilma u għas-sanità u stieden lill-Kummissjoni sabiex telabora proposti prattiċi sabiex jiġu diskussi ġewwa l-UE u l-Kunsill tal-Ministri tal-ACP-KE.(6) Huwa mportanti li jiġu kkunsidrati l-bżonnijiet finanzjarji sabiex jintlaħqu l-għanijiet għall-iżvilupp tal-millenju dwar l-aċċess għall-ilma u għas-sanità, u l-bżonnijiet għal strumenti innovattivi biex jiżdiedu risorsi addizjonali għal dan il-għan,IDDEĊIEDA DAN LI ĠEJ:Artikolu 1Il-Kunsill jiftiehem li tiġi stabbilita faċilità ta' l-ilma għall-pajjiżi ACP.Artikolu 2Il-Kunsill jiftiehem li għandu jikkunsidra l-ammont ta' EUR 500 miljuni mill-EUR 1 biljun kondizzjonali imsemmi fl-Artikolu 2(2) tal-Ftehim Intern, għal din il-faċilità ta' l-ilma.L-ewwel allokazzjoni ta' EUR 250 miljuni għandha tiġi rilaxxata u distribwita kif ġej:1. EUR 185 miljun għall-envelop għas-sostenn ta' l-iżvilupp fit-tul, immsemi fl-Artikolu 2(1)(a) tal-Ftehim Intern kif ukoll fil-paragrafu 3(a) tal-Protokoll Finanzjarju, li jwassal lil dan l-envelop għal ammont totali ta' EUR 9,444 biljuni;2. EUR 24 miljuni għall-envelop għall-koperazzjoni u l-integrazzjoni reġjonali, imsemmi fl-Artikolu 2(1)(b) tal-Ftehim Intern kif ukoll fil-paragrafu 3(b) tal-Protokoll Finanzjarju, li jwassal lil dan l-envelop għal ammont totali ta' EUR 1,228 biljuni;3. EUR 41 miljuni għall-Faċilità ta' l-Investiment, imsemmija fl-Artikolu 2(1)(ċ) tal-Ftehim Intern kif ukoll fil-paragrafu 3(ċ) tal-Protokoll Finanzjarju, li jwassal lil dan l-envelop għal ammont totali ta' EUR 2,078 biljuni.Artikolu 3Fid-dawl tar-riżultat tar-reviżjonijiet intermedji ta' l-istrateġiji tal-pajjiżi u tal-analiżi tal-prestazzjoni tal-Kunsill tal-EDF sa' l-aħħar tal-2004, il-Kunsill għandu jiddeċiedi sa' Marzu 2005:1. dwar il-mobilizzazzjoni tat-tieni allokazzjoni ta' EUR 250 miljuni;2. dwar l-użu tal-EUR 500 miljuni rimanenti mill-EUR 1 biljun kondizzjonali imsemmi fl-Artikolu 2(2) tal-Ftehim Intern għal finijiet li għandhom jiġu miftehma.Artikolu 4Din id-Deċiżjoni għandha tiġi kkomunikata lill-Kunsill tal-Ministri tal-ACP.Artikolu 5Din id-Deċiżjoni għandha tidħol fis-seħħ fil-ġurnata ta' l-adozzjoni tagħha.Magħmul fi Brussel, fit-22 ta' Marzu 2004.F'isem il-KunsillIl-PresidentB. Cowen[1] ĠU L 317, 15.12.00, p. 376.--------------------------------------------------


title: Deċiżjoni tal-Kunsill tat- 12 ta’ Diċembru 2014 li tadotta l-pożizzjoni tal-Kunsill dwar l-abbozz ta’ baġit emendatorju Nru 4 tal-Unjoni Ewropea għas-sena finanzjarja 2014

text:
               20.12.2014

               MT

               Il-Ġurnal Uffiċjali tal-Unjoni Ewropea

               C 461/16

         DEĊIŻJONI TAL-KUNSILL
   tat-12 ta’ Diċembru 2014
   li tadotta l-pożizzjoni tal-Kunsill dwar l-abbozz ta’ baġit emendatorju Nru 4 tal-Unjoni Ewropea għas-sena finanzjarja 2014
   (2014/C 461/08)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
   Wara li kkunsidra r-Regolament (KE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, EuratomEuratom) Nru 1605/2002 (1) u b’mod partikolari l-Artikolu 41 tiegħu,
   Billi:

               —

               il-baġit tal-Unjoni għas-sena finanzjarja 2014 kien adottat definittivament fl-20 ta’ Novembru 2013 (2),

               —

               fid-9 ta’ Lulju 2014, il-Kummissjoni ppreżentat proposta li fiha l-abbozz ta’ baġit emendatorju Nru 4 għall-baġit ġenerali għas-sena finanzjarja 2014,

               —

               fis-16 ta’ Ottubru 2014, il-Kummissjoni ppreżentat proposta li fiha ittra ta’ emenda għall-abbozz ta’ baġit emendatorju Nru 4 għall-baġit ġenerali għas-sena finanzjarja 2014,

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta’ baġit emendatorju Nru 4 tal-Unjoni Ewropea għas-sena finanzjarja 2014, kif modifikat bl-ittra tiegħu ta’ emenda, ġiet adottata fit-12 ta’ Diċembru 2014.
   Jista’ jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/

      Magħmul fi Brussell, it-12 ta’ Diċembru 2014.

            Għall-Kunsill

            Il-President

         S. GIANNINI

      (1)  ĠU L 298, 26.10.2012, p. 1.

      (2)  ĠU L 51, 20.2.2014, p. 1, b’rettifika fil-ĠU L 111, 15.4.2014, p. 96, ĠU L 124, 25.4.2014, p. 30 u ĠU L 322, 7.11.2014, p. 1.


title: Id-Deċiżjoni tal-Kummissjoni tat-13 ta’ Jannar 1971 fuq ir-re-organizzazzjoni taċ-Ċentru Konġunt tar-Riċerka Nukleari (JRC)

text:
Avviż Legali Importanti

|

31971D0057

Official Journal L 016 , 20/01/1971 P. 0014 - 0016 Finnish special edition: Chapter 12 Volume 1 P. 0032  Danish special edition: Series II Volume V P. 0014  Swedish special edition: Chapter 12 Volume 1 P. 0032  English special edition: Series II Volume V P. 0014  Greek special edition: Chapter 01 Volume 1 P. 0128  Spanish special edition: Chapter 12 Volume 1 P. 0150  Portuguese special edition Chapter 12 Volume 1 P. 0150

		Deċiżjoni tal-kummissjonitat-13 ta’ Jannar 1971fuq ir-re-organizzazzjoni taċ-Ċentru Konġunt tar-Riċerka Nukleari (JRC)(71/57/Euratom)IL-KUMMISSJONI TAL-KOMUNITAJIET EWROPEJ,Wara li kunsidrat it-Trattat li jistabbilixxi l-Komunità Ewropea ta’ l-Enerġija Atomika (Euratom), u b’mod partikolari l-Artikolu 8 tiegħu;Wara li kunsidrat it-Trattat li jistabbilixxi Kunsill wieħed u Kummissjoni Waħda tal-Komunitajiet Ewropej, u b’mod partikolari l-Artikolu 16 tiegħu;Wara li kunsidrat ir-regoli ta’ proċedura tal-Kummissjoni, u b’mod partikolari l-Artikolu 27 tiegħu;Wara li kunsidrat l-Opinjoni tal-Kumitat Xjentifiku u Tekniku;Billi huwa meħtieġ li ċ-Ċentru Konġunt dwar ir-Riċerka jkun ipprovdut b’organizzazzjoni u setgħat xierqa għall-kompiti tiegħu.ADOTTAT DIN ID-DEĊIŻJONI:Artikolu 1Iċ-Ċentru Konġunt tar-Riċerka (JRC) għandu jikkonsisti mill-istituzzjonijiet ta’ riċerka stabbiliti mill-Kummissjoni biex dawn iwettqu l-programmi tar-riċerka u t-taħriġ tal-Komunità, u s-servizzi anċillari meħtieġa.Artikolu 2L-organi tat-tmexxija tac-Ċentru Konġunt tar-Riċerka għandhom ikunu:- id-Direttur Ġenerali,- il-Kumitat Ġenerali Konsultattiv,- il-Kumitat Xjentifiku.Artikolu 3Iċ-Ċentru Konġunt tar-Riċerka għandu jkun taħt l-awtorità ta’ Direttur Ġenerali maħtur mill-Kummissjoni fuq il-bażi ta’ kuntratt ta’ mhux aktar minn erba’ snin, iżda li jkun jista’ jiġġedded.Id-Direttur Ġenerali u s-servizzi li jaqgħu direttament taħtu għandhom ikunu fl-istabbilment Ispra.Id-Direttur Ġenerali għandu jieħu l-miżuri meħtieġa għat-tħaddim effiċjenti tal-JRC u li dan ikun konsistenti mar-regolamenti li jkun hemm fis-seħħ u ma’ l-awtorità mogħtija lilu. Skond il-proceduri deskritti hawnhekk ‘il quddiem:- huwa għandu jħejji u jissottometti lill-Kummissjoni l-abbozz ta’ programmi tal-JRC waqt li juri l-aspetti finanzjarji tagħhom,- fi ħdan il-fondi totali li l-Kunsill jagħti għal dan il-għan, huwa għandu jinnegozja u jtemm kuntratti ta’ riċerka, filwaqt li jkun konformi mar-regoli tat-tariffi stabbiliti mill-Kunsill fuq proposta mill-Kummissjoni,- huwa għandu jkun responsabbli għall-implimentazzjoni tal-programmi u għat-tmexxija finanzjarja,- huwa għandu jistabbilixxi l-organizzazzjoni interna tal-JRC, waqt li jqis l-aktar il-kriterji ta’ estimi funzjonali;- huwa għandu jipprattika s-setgħat mogħtija lill-awtorità maħtura permezz tar-Regolamenti ta’ l-Istaff ta’ l-Uffiċjali u l-Kondizzjonijiet ta’ l-Impieg ta’ Impjegati Oħra.Artikolu 41. Il-Kumitat Ġenerali Konsultattiv tal-JRC, magħmul mir-rappreżentanti maħtura mill-Gvernijiet ta’ l-Istati Membri, qed ikun hawnhekk stabbilit biex jgħin lid-Direttur Ġenerali; dan għandu jwettaq id-dmirijiet mogħtija lilu b’din id-deċiżjoni.Il-parteċipazzjoni ta’ l-Istati Membri għandha tkun regolata bir-Riżoluzzjoni tal-Kunsill tas-17 ta’ Diċembru 1970.Il-Kumitat għandu jeleġġi wieħed mill-membri tiegħu bħala President għal perjodu ta’ sentejn.2. Il-Kumitat Ġenerali Konsultattiv għandu jitlaqqa’ mill-President tiegħu; dan għandu jitlaqqa’ ukoll jekk id-Direttur Ġenerali tal-JRC jew tliet membri tal-Kumitat ikunu għamlu talba biex dan jitlaqqa’.Il-proċeduri tal-Kumitat għandhom ikunu validi biss jekk almenu żewġ terzi tal-membri tiegħu jkunu preżenti. L-opinjonijiet għandhom jingħataw b’maġġoranza tal-voti tal-membri preżenti.3. Għandu jitħejja rapport imqassar taħt ir-responsabbiltà tal-President dwar kull laqgħa li tkun saret; dan għandu jinkludi l-opinjonijiet mogħtija u, fejn il-Kumitat ikun ġie konsultat, għandhom ikunu mniżżla l-ideat. Dan ir-rekord għandu jintbagħat lill-Kummissjoni u lill-Kunsill.Artikolu 5Qed jitwaqqaf hawnhekk kumitat xjentifiku tal-JRC biex jgħin lid-Direttur Ġenerali.Il-Kumitat Xjentifiku għandu jkun magħmul minn żewġ terzi tal-kapijiet ewlenin tad-dipartiment u l-amministraturi tal-proġetti u minn terz tal-membri ta’ l-istaff xjentifiku u tekniku elett bħala r-rappreżentanti tagħhom.Il-Kumitat Xjentifiku għandu jkun ikkonsultat kif xieraq mid-Direttur Ġenerali dwar id-domandi kollha ta’ natura xjentifika jew teknika li jkollhom x’jaqsmu ma’ l-attivitajiet tal-JRC. F’din ir-rabta, dan għandu jieħu sehem fit-tħejjija ta’ l-abbozz tal-programmi.Artikolu 61. Il-Kummissjoni għandha tipprovdi lid-Direttur Ġenerali bil-linji ta’ gwida ġenerali fuq il-komposizzjoni tal-programmi tal-JRC fid-dawl ta’ kull politika ġenerali adottata mill-Kunsill.2. Fuq din il-bażi, id-Direttur Ġenerali, fuq ir-responsabbiltà tiegħu proprja u b’konsultazzjoni mal-Kumitat Ġenerali Konsultattiv, għandu jħejji l-abbozz ta’ programmi għall-oqsma differenti ta’ l-attività tal-JRC, waqt li l-Kumitat għandu jagħti l-opinjoni tiegħu dwar dan.3. Il-Kummissjoni għandha teżamina, fid-dawl tal-politika ġenerali u s-sitwazzjoni finanzjarja tal-Komunità, l-abbozz tal-programmi u l-opinjoni mogħtija tal-Kumitat Ġenerali Konsultattiv, li dawn għandhom jitpoġġew quddiemha.Din għandha tadotta l-proposti f’konformità mad-dispożizzjonijiet tat-Trattat u tippreżentahom lill-Kunsill, waqt li żżid l-opinjonijiet tal-Kumitat Ġenerali Konsultattiv u l-abbozz oriġinali tal-programmi mħejjija mid-Direttur Ġenerali tal-JRC jekk dawn l-abbozzi jkunu ġew emendati mill-Kummissjoni.Artikolu 71. Id-Direttur Ġenerali għandu jkun responsabbli għat-twettiq proprju tal-programmi stabbiliti għall-JRC. Huwa għandu jmexxi l-attivitajiet tad-dipartimenti u s-servizzi, u għandu jiddeċiedi l-aktar bejn il-metodi alternattivi ta’ kif ikun implimentat il-programm.2. Huwa għandu jagħti lill-Kummissjoni l-informazzjoni kollha li din tkun teħtieġ biex tfassal ir-rapporti meħtieġa bl-Artikolu 11 tat-Trattat Euratom.3. Id-Direttur Ġenerali għandu jiżgura, kif meħtieġ, li l-programmi li jiġu wara jkunu ko-ordinati kif suppost u marbutin flimkien, kemm matul l-implimentazzjoni u kemm matul it-tħejjija tagħhom, speċjalment fejn għandha x’taqsam l-infrastruttura xjentifika u industrijali tal-JRC. Id-Direttur Ġenerali għandu jara li l-programmi jkunu riveduti kull sentejn.Artikolu 8Id-Direttur Ġenerali għandu jżomm lill-Kumitat Ġenerali Konsultattiv informat kif suppost dwar l-attivitajiet taċ-Ċentru Konġunt tar-Riċerka, l-aktar fejn għandhom x’jaqsmu l-kuntratti maġġuri li jkunu ntemmu, l-politika ta’ l-amministrazzjoni ta’ l-impjegati, l-elaborazzjoni dettaljata tal-programmi taċ-Ċentru, kif ukoll kull emendi kbar li jkun hemm għall-programmi li jkunu ġew approvati diġà. Fid-dawl ta’ din l-informazzjoni, l-Kumitat Ġenerali Konsultattiv jista’ jagħti l-opinjoni tiegħu lid-Direttur Ġenerali.Artikolu 91. Kull sena d-Direttur Ġenerali għandu jagħmel valutazzjoni dwar il-fondi meħtieġa għall-implimentazzjoni tal-programm, ħalli jiddaħħlu taħt l-intestatura relevanti ta’ l-abbozz preliminari ta’ l-estimi tal-Komunitajiet. Dan l-estimu għandu jinkludi tbassir ta’ l-introjtu u n-nefqa dwar ix-xogħol imwettaq mil-JRC taħt xi kuntratt.L-Artikolu 6 għandu jgħodd, mutatis mutandis, għat-tħejjija ta’ l-abbozz preliminari ta’ l-estimi għall-attivitajiet tar-riċerka.2. In-nefqa tal-JRC għandha tkun awtorizzata mid-Direttur Ġenerali; huwa għandu jiffirma l-ordnijiet ta’ ħlas u l-irċevuti; huwa għandu wkoll itemm il-kuntratti u jawtorizza t-trasferiment ta’ fondi.3. Id-Direttur Ġenerali għandu jagħmel rapport finanzjarju kull kwart tas-sena li jintbagħat lill-Kummissjoni. Fi tmiem is-sena finanzjarja huwa għandu jgħaddi lill-Kummissjoni prospett ta’ l-introjtu u n-nefqa għal dik is-sena finanzjarja.4. Il-Kummissjoni għandha taħtar l-uffiċjal responsabbli biex jikkontrolla r-rabta, jawtorizza n-nefqa u jissorvelja l-introjtu.5. Il-Kummissjoni għandha taħtar l-uffiċjal tal-kontijiet biex ikun responsabbli għall-pagamenti ta’ l-ispejjeż u biex jirċievi l-introjtu, biex iżomm il-kotba tal-kontijiet, kif ukoll għas-sigurtà tal-fondi u s-sigurtajiet.Artikolu 101. Id-Direttur Ġenerali għandu jkollu s-setgħat meħtieġa fuq il-persunal l-istess kif jingħataw fuq l-awtorità maħtura, bl-eċċezzjoni ta’ dawk stabbiliti fl-Artikoli 90 u 91 tar-Regolamenti ta’ l-Istaff, li huma l-prerogattiva tal-Kummissjoni.2. Madankollu, dwar l-uffiċjali u l-impjegati l-oħra fil-gradi A1 u A2, is-setgħat stabbiliti fl-Artikoli 29, 49, 50 u 51 u t-Titolu VI tar-Regolamenti ta’ l-Istaff għandhom ikunu eżerċitati mill-Kummissjoni fuq proposta mid-Direttur Ġenerali.3. Id-Direttur Ġenerali għandu, f’isem il-Kummissjoni, jieħu l-miżuri kollha meħtieġa biex jiżgura s-sigurtà ta’ l-impjegati u l-installazzjonijiet li għalihom huwa jkun responsabbli.Artikolu 111. Id-Direttur Ġenerali għandu jiżgura li jkun hemm skambju ta’ informazzjoni bejn is-servizzi tal-Kummissjoni u tal-JRC li, għall-għan ta’ din, huwa għandu jsejħilhom perjodikament biex dawn jiltaqgħu flimkien:- id-direttur ġenerali jew id-diretturi tas-servizzi tal-Kummissjoni li huma konċernati ma’ l-attivitajiet tal-JRC,- ir-rappreżentanti tad-dipartimenti tal-JRC,- ir-rappreżentanti ta’ l-impjegati tal-JRC.2. Id-Direttur Ġenerali għandu jistabbilixxi r-regoli ta’ l-organizzazzjoni interna tal-JRC wara li jkun ikkonsulta lill-persunal tal-JRC u jkun kiseb l-opinjoni tal-Kumitat Ġenerali Konsultattiv.3. Mingħajr preġudizzju għad-dispożizzjonijiet tar-Regolamenti ta’ l-Istaff, ir-regoli għandhom jipprovdu l-aktar għall-ħolqien ta’ organizzazzjonijiet rappreżentattivi ta’ persunal fuq livell ta’ JRC u, skond kif ikun meħtieġ, għal kull stabbiliment. Dawn għandhom jistabbilixxu wkoll il-kondizzjonijiet li fihom dawn l-organizzazzjonijiet għandhom jieħdu sehem fil-formulazzjoni u l-implimentazzjoni tal-politika ġenerali ta’ l-istaff tal-JRC.Artikolu 12Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej.Magħmula fi Brussell, fit-13 ta’ Jannar 1971.Għall-KummissjoniFranco M. MalfattiIl-President--------------------------------------------------


title: Deċiżjoni (UE) 2017/1683 tal-Parlament Ewropew tas-27 ta' April 2017 dwar l-għeluq tal-kontijiet tal-Aġenzija Ewropea għall-Mediċini għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/256

         DEĊIŻJONI (UE) 2017/1683 TAL-PARLAMENT EWROPEW
   tas-27 ta' April 2017
   dwar l-għeluq tal-kontijiet tal-Aġenzija Ewropea għall-Mediċini għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għall-Mediċini għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Mediċini għas-sena finanzjarja 2015, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0055/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 726/2004 tal-Parlament Ewropew u tal-Kunsill tal-31 ta' Marzu 2004 li jistabbilixxi proċeduri Komunitarji għall-awtorizzazzjoni u s-sorveljanza ta' prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini (4), u b'mod partikolari l-Artikolu 68 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar regolament finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A8-0084/2017),

               1.

               Japprova l-għeluq tal-kontijiet tal-Aġenzija Ewropea għall-Mediċini għas-sena finanzjarja 2015;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ewropea għall-Mediċini, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 123.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 136, 30.4.2004, p. 1.

      (5)  ĠU L 328, 7.12.2013, p. 42.


title: Deċiżjoni tal-Bord ta’ Tmexxija (Privat) tal-Europol tal- 1 ta’ Diċembru 2009 bi ftehim dwar il-kondizzjonijiet u l-proċeduri stabbiliti mill-Europol għall-varjazzjoni fl-ammonti msemmija fl-Appendiċi għad-Deċiżjoni tal-Bord ta’ Tmexxija tal-Europol tas- 16 ta’ Novembru 1999 dwar it-taxxi applikabbli għal salarji u bonusijiet imħallsa lill-membri tal-personal tal-Europol għall-benefiċċju tal-Europol

text:
               22.12.2009

               MT

               Il-Ġurnal Uffiċjali tal-Unjoni Ewropea

               L 339/58

         DEĊIŻJONI TAL-BORD TA’ TMEXXIJA (PRIVAT) TAL-EUROPOL
   tal-1 ta’ Diċembru 2009
   bi ftehim dwar il-kondizzjonijiet u l-proċeduri stabbiliti mill-Europol għall-varjazzjoni fl-ammonti msemmija fl-Appendiċi għad-Deċiżjoni tal-Bord ta’ Tmexxija tal-Europol tas-16 ta’ Novembru 1999 dwar it-taxxi applikabbli għal salarji u bonusijiet imħallsa lill-membri tal-personal tal-Europol għall-benefiċċju tal-Europol
   (2009/999/UE)
   IL-BORD TA’ TMEXXIJA TAL-EUROPOL,
   Wara li kkunsidra l-Protokoll imfassal abbażi tal-Artikolu K.3 tat-Trattat dwar l-Unjoni Ewropea u l-Artikolu 41 (3) tal-Konvenzjoni Europol, dwar il-privileġġi u l-immunitajiet tal-Europol (1), tal-membri tal-organi tiegħu, tal-viċi diretturi u tal-impjegati tal-Europol, u b’mod partikolari l-Artikolu 10 ta’ dan,
   Billi:

               1.

               Fit-30 ta’ Novembru 2009 l-Kunsill iddeċieda li jadatta salarji u l-bonusijiet għall-uffiċjali tal-Europol b’ 1.2 % b’effett retroattiv mill-1 ta’ Lulju 2008.

               2.

               Fit-13 ta’ Mejju 2009 l-Bord ta’ Tmexxija ddeċieda li jeffettwa zjieda fl-ammonti msemmija fl-Artikolu 4 tal-Appendiċi għad-Deċiżjoni tal-Bord ta’ Tmexxija tas-16 ta’ Novembru 1999 (2) bl-istess persentaġġ u mill-istess data kif deċiż fid-Deċiżjoni tal-Kunsill tal-istess data msemmija f’ punt numru 1.

               3.

               Skont l-istess deċiżjoni tal-Bord ta’ Tmexxija, iċ-ċifri stabbiliti għaldaqstant għandhom jiġu ppubblikati f'Il-Ġurnal Uffiċjali tal-Komunitajiet Ewropej,

         IDDEĊIEDA KIF ĠEJ:
   Artikolu 1
   B’effett mill-1 ta’ Lulju 2008:

               1.

               Iċ-ċifra msemmija fl-ewwel sentenza tal-Artikolu 4 tal-Appendiċi għad-Deċiżjoni tal-Bord ta’ Tmexxija tal-Europol tas-16 ta’ Novembru 1999 għandha tiġi sostitwita b'EUR 117,00;

               2.

               Iċ-ċifri f’unitajiet euro tat-tabella inkluża fl-Artikolu 4 tal-Appendiċi għad-Deċiżjoni tal-Bord ta’ Tmexxija tal-Europol tas-16 ta’ Novembru 1999 għandhom jiġu sostitwiti bis-segwenti:

                           8 % għal ammonti bejn EUR 117,00 u EUR 2 060,89

                           10 % għal ammonti bejn EUR 2 060,90 u EUR 2 838,56

                           12.5 % għal ammonti bejn EUR 2 838,57 u EUR 3 253,13

                           15 % għal ammonti bejn EUR 3 253,14 u EUR 3 694,43

                           17.5 % għal ammonti bejn EUR 3 694,44 u EUR 4 109,04

                           20 % għal ammonti bejn EUR 4 109,05 u EUR 4 510,91

                           22.5 % għal ammonti bejn EUR 4 510,92 u EUR 4 925,50

                           25 % għal ammonti bejn EUR 4 925,51 u EUR 5 327,38

                           27.5 % għal ammonti bejn EUR 5 327,39 u EUR 5 741,96

                           30 % għal ammonti bejn EUR 5 741,97 u EUR 6 143,84

                           32.5 % għal ammonti bejn EUR 6 143,85 u EUR 6 558,43

                           35 % għal ammonti bejn EUR 6 558,44 u EUR 6 960,94

                           40 % għal ammonti bejn EUR 6 960,95 u EUR 7 375,55

                           45 % għal ammonti ’l fuq minn EUR 7 375,56

         Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Komunitajiet Ewropej.
   Artikolu 3
   Din id-Deċiżjoni tidħol fis-seħħ ġurnata wara l-adozzjoni tagħha.

      Magħmul fl-Aja, l-1 ta’ Diċembru 2009.

            F’isem il-Bord ta’ Tmexxija

         S. CLERTON

            Il-President

      (1)  ĠU C 221, 19.7.1997, p. 2.

      (2)  ĠU C 65, 28.2.2001, p. 8.


title: Id-Deċiżjoni tal-Kunsill tas-27 ta' Frar 2003 li temenda d-Deċiżjoni Nru. 2000/265/KE dwar l-istabbiliment ta' regolament finanzjarju li jirregola l-aspetti ta' l-estimi ta' l-amministrazzjoni mid-Deputat Segretarju Ġenerali tal-Kunsill, ta' kuntratti konklużi f'ismu, f'isem ċerti Stati Membri, li għandhom x'jaqsmu mal-installazzjoni u l-funzjonament tal-infrastruttura tal-komunikazzjoni fil-kuntest ta' Schengen, Sisnet

text:
Avviż Legali Importanti

|

32003D0171

Official Journal L 069 , 13/03/2003 P. 0025 - 0026

		Id-Deċiżjoni tal-Kunsilltas-27 ta' Frar 2003li temenda d-Deċiżjoni Nru. 2000/265/KE dwar l-istabbiliment ta' regolament finanzjarju li jirregola l-aspetti ta' l-estimi ta' l-amministrazzjoni mid-Deputat Segretarju Ġenerali tal-Kunsill, ta' kuntratti konklużi f'ismu, f'isem ċerti Stati Membri, li għandhom x'jaqsmu mal-installazzjoni u l-funzjonament tal-infrastruttura tal-komunikazzjoni fil-kuntest ta' Schengen, "Sisnet"(2003/171/KE)IL-KUNSILL TA' L-UNJONI EWROPEA,Wara li kkonsidra l-ewwel sentenza tat-tieni subparagrafu tal-Artikolu 2(1) tal-Protokoll anness mat-Trattat dwar l-Unjoni Ewropea u mat-Trattat li jistabilixxi l-Komunità Ewropea, li jintegra l-acquis ta' Schengen fil-kwadru tal-Unjoni Ewropea (hawnhekk iżjed ‘il quddiem msejjaħ "il-Protokoll ta' Schengen"),billi:(1) Id-Deċiżjoni Nru.1999/870/KE [1] awtorizzat lid-Deputat Segretarju Ġenerali tal-Kunsill biex jaġixxi, fil-kuntest ta' l-integrazzjoni tal-acquis ta' Schengen fl-Unjoni Ewropea, bħala rappresentant ta' ċerti Stati Membri għall-iskop li jikkonkludi kuntratti li jirrelataw għall-installazzjoni u l-funzjonament tal-infrastruttura tal-komunikazzjoni fil-kuntest ta' Schengen, "Sisnet", u li jamministra dawn il-kuntratti.(2) L-obbligazzjonijiet finanzjarji li jqumu taħt dawk il-kuntratti m'għandhomx jinġarru mill-estimi ġenerali tal-Komunitajiet Ewropej. Għalhekk, id-disposizzjonijiet tar-Regolament Finanzjarju tal-21 ta' Diċembru 1977 li japplikaw għall-estimi ġenerali tal-Komunitajiet Ewropej [2] ma japplikawx.(3) Bħala konsegwenza, regolament finanzjarju ġie addotat mid-Deċiżjoni Nru.2000/265/KE [3] li jistabbilixxi regoli speċifiċi biex jiddefinixxu l-proċeduri ddettaljati biex jiġu stabbiliti u mplementati l-estimi neċessarji biex jintlaħaq l-infiq sostenut waqt il-konklużjoni tal-kuntratti, l-obbligi li jqumu taħt dawk il-kuntratti la darba ġew konklużi, biex jiġu rrekuperati l-kontribuzzjonijiet li għandhom jiġu mħallsa mill-Istati kkonċernati u għall-preżentazzjoni u l-verifika tal-kontijiet.(4) Skond id-disposizzjonijiet tar-Regolament (KE, Euratom) Nru 1605/2002 – ir-Regolament Finanzjajru l-ġdid tal-Komunitajiet Ewropej -ċerti emendi saru lil-proċeduri interni tal-kontroll finanzjarju tal-istituzzjonijiet tal-Komunità, li minħabba fihom huwa neċessarju li jsir aġġustament tekniku lir-regolament finanzjarju li jinsab fid-Deċiżjoni Nru 2000/265/KE.(5) Id-Deċiżjoni preżenti hija żvilupp ta' l-acquis ta' Schengen fi ħdan it-tifsira tal-Protokoll ta' Schengen,IDDEĊIEDA KIF ĠEJ:Artikolu 1L-Artikolu 14 tad-Deċiżjoni Nru 2000/265/KE għandu jiġi sostitwit b'dan li ġej:"Artikolu 14Il-kompitu ta' kontrollur finanzjarju għandu jitwettaq minn uffiċjal jew aġent tas-Segretarjat Ġenerali tal-Kunsill maħtur għal dan l-iskop b'-deċiżjoni tad-Deputat Segretarju Ġenerali, li għandu jistipula t-termini ta' dan il-kontroll."Artikolu 21. Din id-Deċiżjoni għandha tapplika mill-1 ta' Jannar 2003.2. Din id-Deċiżjoni għandha tkun ippublikata fil-Ġurnal Uffiċjali ta' l-Unjoni Ewropea.Magħmula fi Brussel, fis-27 ta' Frar 2003.F'isem il-KunsillIl-PresidentM. Chrisochoïdis[1] ĠU L 337, 30.12.99, p. 41.[2] Kif emendata mir-Regolament (KE, Euratom) Nru 1605/2002 (ĠU L 248, tas-16.9.2002, p. 1).[3] ĠU L 85, tas-6.4.2000, p. 12. Deċiżjoni kif emendata mid-Deċiżjoni Nru. 2000/664/KE (ĠU L 278, tal-31.10.2000, p. 24).--------------------------------------------------


               11.8.2017

               MT

               Il-Ġurnal Uffiċjali tal-Unjoni Ewropea

               C 265/158

         P8_TA(2015)0239
   Ħatra ta' Membru tal-Qorti tal-Awdituri – Bettina Michelle Jakobsen
   Deċiżjoni tal-Parlament Ewropew tas-7 ta' Lulju 2015 dwar in-nomina ta’ Bettina Michelle Jakobsen bħala Membru tal-Qorti tal-Awdituri (C8-0122/2015 – 2015/0803(NLE))
   (Konsultazzjoni)
   (2017/C 265/22)

      Il-Parlament Ewropew,

               —

               wara li kkunsidra l-Artikolu 286(2) tat-Trattat dwar il-Funzjonament tal-Unjoni Ewropea, skont liema artikolu ġie kkonsultat mill-Kunsill (C8-0122/2015),

               —

               wara li kkunsidra l-Artikolu 121 tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0198/2015),

               A.

               billi l-Kumitat tal-Parlament għall-Kontroll tal-Baġit evalwa l-kredenzjali tal-persuna nnominata, b’mod partikolari fid-dawl tar-rekwiżiti previsti fl-Artikolu 286(1) tat-Trattat dwar il-Funzjonament tal-Unjoni Ewropea;

               B.

               billi waqt il-laqgħa tiegħu tas-17 ta’ Ġunju 2015, il-Kumitat għall-Kontroll tal-Baġit sema’ lill-persuna nnominata mill-Kunsill għall-kariga ta’ Membru tal-Qorti tal-Awdituri;

               1.

               Jagħti opinjoni favorevoli dwar in-nomina tal-Kunsill ta’ Bettina Michelle Jakobsen bħala Membru tal-Qorti ta’ l-Awdituri;

               2.

               Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u, għal skopijiet ta’ informazzjoni, lill-Qorti tal-Awdituri, kif ukoll lill-istituzzjonijiet l-oħra tal-Unjoni Ewropea u lill-istituzzjonijiet tal-awditjar tal-Istati Membri.


title: 2009/212/KE: Deċiżjoni tal-Parlament Ewropew tat- 22 ta' April 2008 dwar l-għeluq tal-kontijiet tal-Aġenzija Ewropea għar-Rikostruzzjoni għas-sena finanzjarja 2006

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 88/158

         DEĊIŻJONI TAL-PARLAMENT EWROPEW
   tat-22 ta' April 2008
   dwar l-għeluq tal-kontijiet tal-Aġenzija Ewropea għar-Rikostruzzjoni għas-sena finanzjarja 2006
   (2009/212/KE)

      IL-PARLAMENT EWROPEW,
   wara li kkunsidra l-kontijiet finali annwali tal-Aġenzija Ewropea għar-Rikostruzzjoni għas-sena finanzjarja 2006 (1),
   wara li kkunsidra r-rapport tal-Qorti tal-Awdituri dwar il-kontijiet finali annwali ta' Aġenzija Ewropea għar-Rikostruzzjoni għas-sena finanzjarja 2006, flimkien mat-tweġibiet tal-Aġenzija (2),
   wara li kkunsidra r-rakkomandazzjoni tal-Kunsill tat-12 ta' Frar 2008 (5843/2008 – C6-0084/2008),
   wara li kkunsidra t-Trattat KE, u b'mod partikolari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2667/2000 tal-5 ta' Diċembru 2000 dwar l-Aġenzija Ewropea għar-Rikostruzzjoni (4), u b'mod partikulari l-Artikolu 8 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikolari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Affarijiet Barranin (A6-0112/2008),

               1.

               Jinnota li l-kontijiet finali annwali tal-Aġenzija Ewropea għar-Rikostruzzjoni huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Aġenzija Ewropea għar-Rikostruzzjoni għas-sena finanzjarja 2006;

               3.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur tal-Aġenzija Ewropea għar-Rikostruzzjoni, lill-Kunsill, lill-Kummissjoni u lill-Qorti tal-Awdituri, u biex jagħmel l-arranġamenti għall-pubblikazzjoni tagħha f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 261, 31.10.2007, p. 13.

      (2)  ĠU C 309, 19.12.2007, p. 40.

      (3)  ĠU L 248, 16.9.2002, p. 1.

      (4)  ĠU L 306, 7.12.2000, p. 7.

      (5)  ĠU L 357, 31.12.2002, p. 72.


title: Id-Deċiżjoni tal-Kunsill tal-21 ta' Jannar 1980 li tistabbilixxi Kumitat Konsultattiv dwar it-Taħriġ tal-Qwiebel

text:
Avviż Legali Importanti

|

31980D0156

Official Journal L 033 , 11/02/1980 P. 0013 - 0014 Finnish special edition: Chapter 16 Volume 1 P. 0045  Greek special edition: Chapter 01 Volume 2 P. 0142  Swedish special edition: Chapter 16 Volume 1 P. 0045  Spanish special edition: Chapter 06 Volume 2 P. 0100  Portuguese special edition Chapter 06 Volume 2 P. 0100

		Id-Deċiżjoni tal-Kunsilltal-21 ta' Jannar 1980li tistabbilixxi Kumitat Konsultattiv dwar it-Taħriġ tal-Qwiebel(80/156/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea,Wara li kkunsidra l-abbozz tad-Deċiżjoni ippreżentat mill-Kummissjoni,Billi, fir-riżoluzzjoni tiegħu tas-6 ta' Ġunju 1974 dwar r-rikonoxximent reċiproku tad-diplomi, taċ-ċertifikati u ta' provi oħra ta' kwalifiki formali, il-Kunsill iddikjara li huwa favur l-istabbiliment ta' kumitati konsultattivi;Billi, fil-kunstest tar-rikonoxximent reċiproku tad-diplomi, taċ-ċertifikati u ta' provi oħra ta' kwalifiki formali fil-professjoni tal-qwiebel, huwa importanti li jkun assigurat livell ta' standard għoli ta' taħriġ;Billi, sabiex ssir kontribuzzjoni għall-kisba ta' dan il-għan, huwa prudenti li jkun stabbilit Kumitat Konsultattiv biex jagħti pariri lill-Kummissjoni,IDDEĊIEDA KIF ĠEJ:Artikolu 1Kumitat Konsultattiv dwar it-Taħriġ tal-Qwiebel, minn issa ' quddiem imsejjaħ "il-Kumitat", huwa b'dan stabbilit fi ħdan il-Kummissjoni.Artikolu 21. Id-doveri ta' dan il-Kumkitat huma li jgħin ħalli jkun assigurat tul il-Komunita kollha standard għoli fit-taħriġ tal-qwiebel.2. Għandu jwettaq dan ix-xogħol partikolarment permezz tal-mezzi li ġejjin:- l-iskambju ta' tagħrif komprrnsiv dwar il-metodi tat-taħriġ u l-kontenut, il-livell u l-istruttura tal-korsijiet teoretiċi u prattiċi kif iprovvduti fl-Istati Membri,- id-diskussjoni u l-konsultazzjoni bil-għan li jkun żviluppat approċċ komuni għal-livell li għandu jinkiseb fit-taħriġ tal-qwiebel u, kif xieraq, għall-istruttura u l-kontenut ta' dan it-taħriġ,- iżommu dejjem riveduti l-addattament tat-taħriġ imsemmi hawn fuq skond l-iżviluppi fil-prattika tal-professjoni tal-qwiebel, tax-xjenza medika u soċjali u tal-metodi tat-tagħlim.3. Il-Kumitat għandu jikkomunika lill-Kummissjoni u lill-Istati Membri l-opinjonijiet u r-rakkommandazzjonijiet tiegħu inklużi, meta jidhirlu xieraq, is-suġġerimenti għall-emendi li għandhom isiru għall-Artikoli li jirrigwardaw it-taħriġ tal-qwiebel fid-Direttivi 80/154/KEE [1] u 80/155/KEE [2].4. Il-Kumitat għandu wkoll jagħti pariri lill-Kummissjoni dwar kull materja li l-Kummissjoni tista' tirreferilu dwar it-taħriġ tal-qwiebel.Artikolu 31. Il-Kumitat għandu jikkonsisti minn tliet esperti minn kull Stat Membru, kif ġej:- espert mill-professjoni prattikanti,- espert mill-istituzzjonijiet responsabbli mit-taħriġ tal-qwiebel,- espert mill-awtoritajiet kompetenti ta' l-Istat Membru.2. Kull membru għandu jkollu sostitut. Is-sostituti jattendu l-laqgħat tal-Kumitat.3. Il-membri u s-sostituti riferuti fil-paragrafi 1 u 2 għandhom jiġu nominati mill-Istati Membri. Il-membri riferuti fl-ewwel u t-tieni inċiżi tal-paragrafu 1 u s-sostituti tagħhom għandhom jiġu nominati fuq proposti mill-professjoni prattikanti tal-qwiebel u mill-istuzzjonijiet responsabbli mit-taħriġ tal-qwiebel. Il-membri u s-sostituti hekk nominati għandhom jinħatru mill-Kunsill.Artikolu 41. Iż-żmien tal-kariga tal-membri tal-Kumitat għandu jkun ta' tliet snin. Wara t-tmiem ta' dan il-perjodu taż-żmien il-membri tal-Kumitat għandhom iżommu l-kariga tagħhom sakemm jiġu mibdula jew sakemm il-ħatra tagħhom tiġġedded.2. Iż-żmien tal-kariga ta' membru tista' tiġi mitmuma qabel ma jagħlaq il-perjodu taż-żmien ta' tliet snin b'riżenja jew b'mewt, jew billi jiġi mibdul b'persuna oħra b'mod konformi mal-proċedura preskritta fl-Artikolu 3. Din il-ħatra għandha tibqa' għall-bqija taż-żmien tal-kariga f'dak il-każ.Artikolu 5Il-Kumitat għandu jaħtar President u żewġ viċi-presidenti minn fost il-membri tiegħu. Għandu jadotta r-regoli tiegħu ta' proċedura. L-aġenda għal-laqgħat għandha titfassal mill-President tal-Kumitat b'konsultazzjoni mal-Kummissjoni.Artikolu 6Il-kumitat jista' jistabbilixxi sotto-kumitati u jsejjaħ u jagħti permess sabiex osservaturi jew esperti jgħinuh dwar l-aspetti speċjali kollha tax-xogħol tiegħu.Artikolu 7Is-servizzi segretarjali tal-Kumitat għandhom jiġu pprovduti mill-Kummissjoni.Magħmula fi Brussel, fil-21 ta' Jannar 1980.Għall-KunsillIl-PresidentG. Marcora[1] ĠU L 33, tal-11.2.1980, p. 1.[2] ĠU L 33, tal-11.2.1980, p. 8.--------------------------------------------------


title: Deċiżjoni tal-Kumitat Politiku u ta’ Sigurtà EUPOL COPPS/1/2009 tas- 27 ta’ Mejju 2009 dwar l-istabbiliment tal-Kumitat ta’ Kontributuri għall-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)

text:
               29.5.2009

               MT

               Il-Ġurnal Uffiċjali tal-Unjoni Ewropea

               L 132/18

         DEĊIŻJONI TAL-KUMITAT POLITIKU U TA’ SIGURTÀ EUPOL COPPS/1/2009
   tas-27 ta’ Mejju 2009
   dwar l-istabbiliment tal-Kumitat ta’ Kontributuri għall-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)
   (2009/412/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea u, b’mod partikolari t-tielet paragrafu tal-Artikolu 25 tiegħu,
   Wara li kkunsidra l-Azzjoni Konġunta tal-Kunsill 2005/797/PESK tal-14 ta’ Novembru 2005 dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (1) u b’mod partikolari l-Artikolu 12(3) tagħha,
   Billi:

               (1)

               Skont l-Artikolu 12(3) tal-Azzjoni Konġunta 2005/797/PESK, il-Kunsill awtorizza lill-Kumitat Politiku u ta’ Sigurtà (KPS) biex jieħu d-deċiżjoni rilevanti dwar l-istabbiliment ta’ Kumitat ta’ Kontributuri għal EUPOL COPPS.

               (2)

               Il-Konklużjonijiet tal-Kunsill Ewropew ta’ Göteborg tal-15 u s-16 ta’ Ġunju 2001 stabbilew prinċipji ta’ gwida u modalitajiet għall-kontributi ta’ Stati terzi lill-Missjonijiet tal-Pulizija. Fl-10 ta’ Diċembru 2002, il-Kunsill approva d-dokument intitolat “Konsultazzjonijiet u modalitajiet għall-kontribut ta’ Stati mhux fl-UE lill-operazzjonijiet ċivili tal-UE ta’ maniġġar ta’ kriżijiet”, li żviluppaw aktar l-arranġamenti għall-parteċipazzjoni ta’ Stati terzi f’operazzjonijiet ċivili ta’ maniġġar ta’ kriżijiet, inkluż l-istabbiliment ta’ Kumitat ta’ Kontributuri.

               (3)

               Il-Kumitat ta’ Kontributuri għal EUPOL COPPS għandu jkollu rwol ċentrali fil-ġestjoni ta’ kuljum tal-Missjoni. Huwa għandu jkun il-forum prinċipali biex jiġu diskussi l-problemi kollha relatati mal-ġestjoni ta’ kuljum tal-Missjoni. Il-KPS, li jeżerċita l-kontroll politiku u d-direzzjoni strateġika tal-Missjoni, għandu jqis il-fehmiet tal-Kumitat ta’ Kontributuri,

         IDDEĊIEDA KIF ĠEJ:
   Artikolu 1
   Stabbiliment
   Kumitat ta’ Kontributuri (KtK) għall-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) huwa b’dan stabbilit.
   Artikolu 2
   Funzjonijiet
   1.   Il-KtK jista’ jesprimi fehmiet. Il-KPS għandu jqis tali fehmiet u jeżerċita l-kontroll politiku u d-direzzjoni strateġika tal-Missjoni.
   2.   It-termini ta’ referenza tal-KtK huma stabbiliti fid-dokument intitolat “Konsultazzjonijiet u modalitajiet għall-kontribut ta’ Stati mhux fl-UE lill-operazzjonijiet ċivili tal-UE ta’ maniġġar ta’ kriżijiet”.
   Artikolu 3
   Kompożizzjoni
   1.   L-Istati Membri kollha tal-UE għandhom ikunu intitolati li jkunu preżenti waqt id-diskussjonijiet tal-KtK. Madankollu, l-Istati kontribwenti biss għandhom jieħdu sehem fil-ġestjoni ta’ kuljum tal-Missjoni. Ir-rappreżentanti tal-Istati terzi li qed jipparteċipaw fil-Missjoni jistgħu jattendu għal-laqgħat tal-KtK. Rappreżentant tal-Kummissjoni Ewropea jista’ wkoll jattendi għal-laqgħat tal-KtK.
   2.   Il-KtK għandu jirċievi informazzjoni fuq bażi regolari mill-Kap tal-Missjoni.
   Artikolu 4
   Presidenza
   Għal EUPOL COPPS, il-KtK għandu jkun presjedut, skont it-termini ta’ referenza msemmijin fl-Artikolu 2(2), minn rappreżentant tas-Segretarju Ġenerali/Rappreżentant Għoli, f’konsultazzjoni mill-qrib mal-Presidenza.
   Artikolu 5
   Laqgħat
   1.   Il-KtK għandu jitlaqqa’ mill-President fuq bażi regolari. Fejn jeħtieġu ċ-ċirkostanzi, jistgħu jitlaqqgħu laqgħat ta’ emerġenza fuq l-inizjattiva tal-President jew fuq it-talba ta’ rappreżentat ta’ Stat parteċipanti.
   2.   Il-President għandu jiċċirkola minn qabel aġenda proviżorja u dokumenti relatati mal-laqgħa. Il-President għandu jkun responsabbli biex iwassal l-eżitu tad-diskussjonijiet tal-KtK lill-KPS.
   Artikolu 6
   Kunfidenzjalità
   1.   Skont id-Deċiżjoni tal-Kunsill 2001/264/KE tad-19 ta’ Marzu 2001 (2), ir-regolamenti ta’ sigurtà tal-Kunsill għandhom japplikaw għal-laqgħat u l-proċedimenti tal-KtK. B’mod partikolari, ir-rappreżentanti fil-KtK għandhom ikunu fil-pussess ta’ awtorizzazzjoni ta’ sigurtà adegwata.
   2.   Id-deliberazzjonijiet tal-KtK għandhom ikunu koperti mill-obbligu ta’ segretezza professjonali.
   Artikolu 7
   Dħul b’effett
   Din id-Deċiżjoni għandha tieħu effett fil-jum tal-adozzjoni tagħha.

      Magħmul fi Brussell, 27 ta’ Mejju 2009

            Għall-Kumitat Politiku u ta’ Sigurtà

            Il-President

         I. ŠRÁMEK

      (1)  ĠU L 175M, 29.6.2006, p. 13-17.

      (2)  ĠU L 101, 11.4.2001, p. 1.


title: Id-Deċiżjoni tal-Kunsill tat-18 ta’ Mejju 1992 li tikkonferma l-konsolidazzjoni taċ-Ċentru KE-Ġappun għall-Kooperazzjoni Industrijali

text:
Avviż Legali Importanti

|

31992D0278

Official Journal L 144 , 26/05/1992 P. 0019 - 0019

		Id-Deċiżjoni tal-Kunsilltat-18 ta’ Mejju 1992li tikkonferma l-konsolidazzjoni taċ-Ċentru KE-Ġappun għall-Kooperazzjoni Industrijali(92/278/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 235 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi ċ-Ċentru KE-Ġappun għall-Kooperazzjoni Industrijali ġie stabbilit fis-sena 1986 bil-ħsieb li jikkontribwixxi għall-kooperazzjoni industrijali bejn il-Komunità u l-Ġappun;Billi l-Kunsill fil-konklużjonijiet tiegħu tat-8 ta’ Marzu 1987 innota b’interess it-tnedija tal-fażi pilota taċ-Ċentru u laqa’ b’merħba l-kontribuzzjoni ta’ l-industrija sabiex tiġi implimentata;Billi l-Kunsill fis-26 ta’ Novembru 1990 approva l-konklużjonijiet tal-komunikazzjoni tal-Kummissjoni dwar il-politika industrijali f’ambjent miftuħ u kompetittiv;Billi l-Kummissjoni ġiet imsejħa sabiex tissokta x-xogħol tagħha dwar il-politika industrijali filwaqt li jinżammu fil-moħħ:- l-evoluzzjoni tas-sitwazzjoni ekonomika u ta’ l-istrateġiji tal-pajjiżi maġġuri industrijali mhux fil-KEE u tal-pajjiżi industrijalizzati dan l-aħħar,- il-ħtieġa ta’ l-użu approprjat ta’ l-istrumenti disponibbli lill-Komunità sabiex issaħħaħ il-kapaċitajiet teknoloġiċi u l-kompetittività tas-sistema industrijali Ewropea;Billi x-xogħol taċ-Ċentru KEE-Ġappun għall-Kooperazzjoni Industrijali jikkontribwixxi għax-xogħol tal-Komunità fil-qasam tal-politika industrijali;Billi ċ-Ċentru hu kkofinanzjat mill-estimi finanzjarji ġenerali tal-Komunitajiet Ewropej, il-MITI u l-kontribuzzjonijiet mill-industrija taż-żewġ Partijiet;Billi ċ-Ċentru, sa issa mmexxi bħala proġett pilota, wera li huwa ta’ suċċess billi fil-biċċa l-kbira pprovvda programmi tat-taħriġ dwar il-ġestjoni għal numru dejjem jikber ta’ managers kummerċjali ta’ l-impriżi Komunitarji, kif ukoll it-tagħrif dwar l-ambjent kummerċjali Ġappuniż;Billi l-bord tas-sorveljanza taċ-Ċentru kkonkluda illi l-attivitajiet taċ-Ċentru huma promettenti, jimmeritaw sostenn qawwi miż-żewġ promuturi maġġuri, il-Kummissjoni u l-MITI, u li għandu jiġi kkonsolidat;Billi, għalhekk, din il-konsolidazzjoni proposta għandha tiġi kkonfermata u ċ-Ċentru għandu jiġi stabbilit bħala intrapriża komuni bejn il-KEE u l-Ġappun;Billi t-Trattat ma jipprovdix il-poteri għajr dawk fl-Artikolu 235, sabiex tiġi adottata din id-Deċiżjoni,IDDEĊIEDA KIF ĠEJ:Artikolu 1Hija hawnhekk ikkonfermata f’isem il-Komunità Ekonomika Ewropea il-konsolidazzjoni taċ-Ċentru KEE-Ġappun għall-Kooperazzjoni Industrijali u l-istabbiliment tiegħu bħala intrapriża komuni bejn il-Komunità u l-Ġappun.Artikolu 2Il-mira taċ-Ċentru KEE-Ġappun għall-Kooperazzjoni Industrijali hija li jikkontribwixxi għall-kooperazzjoni industrijali bejn il-Komunità u l-Ġappun, partikolarment billi jorganizza programmi tat-taħriġ fil-ġestjoni għall-uffiċjali eżekuttivi fil-kummerċ Ewropew, billi jipprovdi tagħrif dwar l-ambjent u l-opportunitajiet kummerċjali Ġappuniżi, u billi joffri programmi għall-ispeċjalisti Ewropej dwar l-enerġija alternattiva.Artikolu 3Iċ-Ċentru KEE-Ġappun għall-Kooperazzjoni Industrijali jinstab f’Tokjo, il-Ġappun.Artikolu 4Iċ-Ċentru huwa ffinanzjat konġuntement mill-Ġvern tal-Ġappun, mill-Komunità u minn promuturi privati.Artikolu 5Din id-Deċiżjoni għandha tidħol fis-seħħ fil-jum tal-pubblikazzjoni tagħha.Magħmula fi Brussel, fit-18 ta’ Mejju 1992.Għall-KunsillIl-PresidentArlindo marques cunha[1] ĠU Ċ 173, 4.7.1991, p. 4.[2] ĠU Ċ 94, 3.4.1992.--------------------------------------------------